open-index/open-wikipedia-markdown huggingface dataset:
അംബാലിക

മഹാഭാരതത്തിലെ ഒരു കഥാപാത്രമാണ് **അംബാലിക**. ഹസ്തിനപുരരാജാവായിരുന്ന വിചിത്രവീര്യന്റെ ദ്വിതീയപത്നി. പാണ്ഡുവിന്റെ മാതാവ്. കാശിമഹാരാജാവിന്റെ മൂന്നാമത്തെപുത്രിയാണ് അംബാലിക. കാശിരാജാവിന്റെ മറ്റു പുത്രിമാർ അംബ, അംബിക എന്നിവരായിരുന്നു.

## സ്വയംവരം
കാശിരാജാവ് തന്റെ മക്കളുടെ സ്വയംവരം നടത്തുന്നതറിഞ്ഞ് ഭീഷ്മർ തന്റെ ഇളയ അനുജനുവേണ്ടി സ്വയംവരത്തിൽ പങ്കെടുക്കുകയും  ശക്തിയുപയോഗിച്ച് അംബാലികയേയും സഹോദരിമാരായ അംബ, അംബിക എന്നിവരെയും പിടിച്ചുകൊണ്ടു പോരികയായിരുന്നു. സ്വയംവരത്തിനെത്തിയ രാജാക്കന്മാരും രാജകുമാരന്മാരും ഭീഷ്മരെ എതിർത്തെങ്കിലും അദ്ദേഹം അവരെ തോല്പിച്ചു. പിടിച്ചുകൊണ്ടുവന്ന രാജകുമാരിമാരെ മാതാവ് സത്യവതിക്കുമുന്നിൽ കൊണ്ടുചെന്നശേഷം അംബികയെയും അംബാലികയെയും വിചിത്രവീര്യന് വിവാഹം ചെയ്തുകൊടുത്തു. അംബയുടെ അപേക്ഷപ്രകാരം അവരെ അദ്ദേഹത്തിന്റെ കാമുകന്റെ പക്കലേക്ക് ബഹുമാന പുരസരം തിരിച്ചയക്കുകയും ചെയ്തു.

## വിചിത്രവീരനുമായുള്ള വിവാഹ ബന്ധം
ഈ വിവാഹ ബന്ധത്തിൽ ഇവർക്ക് സന്താനങ്ങളൊന്നുമുണ്ടായിരുന്നില്ല. ക്ഷയരോഗ ബാധിതനായി വിചിത്രവീര്യൻ മരിച്ചശേഷം കുലം പിന്തുടർച്ചക്കാരില്ലാതെ അവസാനിക്കുമെന്ന് മനസ്സിലാക്കിയ സത്യവതിയാണ് തന്റെ ആദ്യപുത്രനായ വേദവ്യാസനെ അഭയം പ്രാപിച്ച് പുത്രഭാഗ്യത്തിനായി അപേക്ഷിക്കുകയുണ്ടായി.

## വ്യാസൻ
സത്യവതിയുടെ അപേക്ഷപ്രകാരം വിചിത്രവീര്യന്റെ പത്നിമാർക്ക് ഓരോ പുത്രന്മാരെ നല്കാമെന്ന് വ്യാസൻ ഉറപ്പുനല്കിയതിന്റെ അടിസ്ഥാനത്തിൽ. സത്യവതി അംബാലികയെ അദ്ദേഹത്തിന്റെ അടുക്കലേക്ക് അയക്കുകയും പ്രാകൃതരൂപനായ അദ്ദേഹത്തെക്കണ്ട് അംബാലിക വിളറിവെളുത്തുപോയി. മുഖത്തെ വിളർച്ചയോടെ വ്യാസനെ സമീപിച്ചതിനാൽ  ജനിച്ച പുത്രനും പാണ്ഡുപിടച്ചതായി എന്നു മഹാഭാരതം പറയുന്നു.
വ്യാസനിൽ അംബാലികയ്ക്ക് ജനിച്ച പുത്രനാണ് പാണ്ഡു.

അംബാലികയെ പോലെ അംബികയും വ്യാസനെ സമീപിക്കുകയും അന്ധനായ പുത്രനെ സമ്പാതിക്കുകയും ചെയ്തു. ഇവരെ കൂടാതെ വ്യാസനെ അംബികയുടെ തോഴിയും സമീപിച്ചിരുന്നു. തോഴിക്ക് വ്യാസനിൽ ജനിച്ച പുത്രനാണ് മഹാനായ വിദുരർ.

## വനവാസം
അർജ്ജുനന്റെ ആറാം വയസ്സിലാണ് പാണ്ഡു മരിക്കുന്നത്. തന്റെ കൊച്ചു മകന്റെ അകാല നിര്യാണത്തിൽ മനം നൊന്ത് രാജമാതാവായിരുന്ന സത്യവതി അന്തഃപുര ജീവിതം കൂടുതൽ ആഗ്രഹിക്കാതെ മകനായ വ്യാസനെ വരുത്തുകയും, അദ്ദേഹത്തിന്റെ ഉപദേശത്താൽ വാനപ്രസ്ഥം സ്വീകരിക്കാൻ തീരുമാനിച്ചു. സത്യവതി വനവാസത്തിനു പോകുവാൻ തയ്യാറായപ്പോൾ വിചിത്രവീര്യന്റെ ഭാര്യമാരായ അംബികയും അംബാലികയും കൂടെ കാട്ടിൽ പോകുവാൻ തയ്യാറായി. മൂന്നു രാജമാതാക്കളും വ്യാസനൊപ്പം കാട് പ്രാപിക്കുകയും അവർ കുറേകാലം തപസ്വിനികളെ പോലെ ജീവിച്ച് പരലോകപ്രാപ്തരായി. 

## അവലംബം


വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
പോർച്ചുഗലിലെ എലിസബത്ത്

റോമൻ കത്തോലിക്കാ സഭയിലെ ഒരു വിശുദ്ധയാണ് **പോർച്ചുഗലിലെ വിശുദ്ധ എലിസബത്ത്** അഥവാ **ആരാഗണിലെ വിശുദ്ധ എലിസബത്ത്**.

## ജീവിതരേഖ
ആരാഗണിലെ രാജാവായ പേട്രോ മൂന്നാമന്റെ മകളായി 1271 - ൽ എലിസബത്ത് ജനിച്ചു. 1235-ൽ അവർ വിശുദ്ധയായി പ്രഖ്യാപിക്കപ്പെട്ട എലിസബത്തിന്റെ തന്നെ ബന്ധുവായിരുന്ന ഹംഗറിയിലെ വിശുദ്ധ എലിസബത്തിന്റെ പേരാണ് എലിസബത്ത് സ്വീകരിച്ചത്‌. ചെറുപ്പത്തിലെ വിവാഹിതയായ എലിസബത്ത് രാജകീയ സൗകര്യങ്ങൾ ഒഴിവാക്കിയുള്ള ജീവിതമാണ് നയിച്ചത്. പോർച്ചുഗലിലെ ഡിനിസ്‌ രാജാവാണ് എലിസബത്തിനെ വിവാഹം കഴിച്ചത്. അധാർമ്മിക ജീവിതം നയിച്ചിരുന്ന ഒരു വ്യക്തിയായിരുന്നു രാജാവ്. എലിസബത്തിൽ രാജാവിന് രണ്ടുകുട്ടികൾ ഉണ്ടായിരുന്നു. എന്നാൽ രാജാവിന് പല സ്തീകളിലായി ഏഴ്‌ കുട്ടികൾ വേറെയുമുണ്ടായിരുന്നു. 

രാജാവിന്റെ മരണ ശേഷം എലിസബത്ത് വിശുദ്ധ ഫ്രാൻസിസ്‌ അസ്സീസി സ്ഥാപിച്ച മൂന്നാം ഓർഡറിൽ അംഗമായി ചേർന്നു. പിന്നീട് മഠത്തിൽ താമസമാക്കുകയും ആദ്ധ്യാത്മിക പ്രവർത്തനങ്ങളിൽ മുഴുകുകയും ചെയ്തു. പിന്നീട് സ്വന്തമായി ഒരു ഒരു മഠവും സ്ഥാപിച്ചു. പാവപ്പെട്ടവരെ സേവിച്ച എലിസബത്ത് പതിമൂന്നും പതിനാലും നൂറ്റാണ്ടുകളിൽ യുദ്ധങ്ങൾ ഒഴിവാക്കുന്നതിന്‌ സഹായിച്ചിരുന്നു. 1336-ൽ അന്തരിച്ച എലിസബത്തിനെ 1625-ൽ ഉർബൻ എട്ടാമൻ മാർപാപ്പ വിശുദ്ധയായി പ്രഖ്യാപിച്ചു.

## അവലംബം
;Notes

;Sources
* 
* 

## പുറത്തേക്കുള്ള കണ്ണികൾ

* "Saint Elizabeth, Queen of Portugal", *Butler's Lives of the Saints*

വർഗ്ഗം:1271-ൽ ജനിച്ചവർ
വർഗ്ഗം: 1336-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂലൈ 4-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
മാദ്രി

മഹാഭാരതത്തിലെ പാണ്ഡു മഹാരാജന്റെ രണ്ടാമത്തെ പത്നിയും പഞ്ചപാണ്ഡവരിലെ ഇളയ രണ്ടുപേരുടെ അമ്മയുമാണ് **മാദ്രി**. മാദ്ര രാജ്യത്തിലെ രാജകുമാരിയായിരുന്നു ഇവർ. കുന്തിയുമായുളള വിവാഹശേഷം പാണ്ഡു  മാദ്രേശന്റെ ഇളയപുത്രയായിരുന്ന മാദ്രിയുടെ സ്വയംവരത്തിൽ പങ്കെടുത്ത് വിവാഹം കഴിക്കുകയും ചെയ്തു. മാദ്രിയുടെ ജ്യേഷ്ഠ സഹോദരനാണ് ശല്യർ.

## പാണ്ഡുമായുള്ള വിവാഹ ബന്ധം
മാദ്രിക്ക് പാണ്ഡുവുവിൽ കുട്ടികൾ ഉണ്ടായില്ല. അതിനെ തുടർന്ന് കുന്തിദേവി തനിക്ക് ദുർവ്വാസാവിൽ നിന്നും ലഭിച്ച ദിവ്യമന്ത്ര ശക്തിയാൽ രണ്ടു പുത്രന്മാർ മാദ്രിയ്ക്കു ജനിക്കുവാൻസഹായിക്കുകയുണ്ടായി. അവരാണ് പാണ്ഡവരിലെ ഇളയ പുത്രന്മാരായ  സഹദേവനും നകുലനും.

## പാണ്ഡുവിന്റെ വിയോഗവും മാദ്രിയുടെ സതിയും
ഭാര്യഭർത്രബന്ധം നിഷിദ്ധമായിരുന്ന പാണ്ഡു മാദ്രിയുടെ സമ്മർദത്തിനു വഴങ്ങി മാദ്രിയുമായി ബന്ധപ്പെടുകയും മരണം സംഭവിക്കുകയും ചെയ്തു.  പാണ്ഡുവിൻറെ വിയോഗത്തിൽ ദുഖിതയായ മാദ്രി ദുഖഭാരത്താൽ  ആത്മഹത്യ ചെയ്യുന്നു

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
അഹിലാവതി

[300px|thumb|[കർണ്ണൻ ഘടോൽകചനെ വധിച്ചു]]
മഹാഭാരതം കഥയിൽ ഭീമസേനന്ററെ പുത്രനായ **[[ഘടോൽകചൻ|ഘടോത്കചന്റെ]]** പത്നിയാണ് **അഹിലാവതി**. അഹിലാവതി നാഗ കന്യകയായിരുന്നു. അവരെ വിവാഹം കഴിക്കാനായി ഘടോൽക്കചൻ മത്സരത്തിൽ ഏർപ്പെടുകയും അഹിലാവതിയുടെ എല്ലാ ചോദ്യങ്ങൾക്കും ഘടോൽക്കചൻ ഉത്തരം നൽകിയിരുന്നു വെന്നും പുരാണങ്ങൾ ഘോഷിക്കുന്നു. ഘടോത്കചനു അഹിലാവതിയിൽ ജനിച്ച പുത്രനാണ് ബാർബാറികൻ.

വർഗ്ഗം:മഹാഭാരതത്തിലെ കഥാപാത്രങ്ങൾ
ഉത്തര

മഹാഭാരതത്തിലെ പ്രധാന കഥാപാത്രങ്ങളിൽ ഒരാളാണ് **ഉത്തര**. കൃഷ്ണന്റെ സഹോദരിയായ സുഭദ്രയിൽ അർജുനനു ജനിച്ച അഭിമന്യു ആണ് ഉത്തരയെ വിവാഹം കഴിച്ചത്. ഉത്തരയിൽ അഭിമന്യുവിനു ജനിച്ച പുത്രനായിരുന്നു മഹാനായ പരീക്ഷിത്ത്.  ഉത്തര ഗർഭിണിയായിരിക്കെയായിരുന്നു വീരനായ അഭിമന്യുവിൻ്റെ മരണം. ചന്ദ്രദേവൻ്റെ പുത്രനായ വർച്ചസ്സാണ് അഭിമന്യുവായി ജനിച്ചതെന്നും, അദ്ദേഹത്തിൻ്റെ (വർച്ചസ്സിൻ്റെ ) പത്നിയായ ദേവി മനോഹരയാണ് ഉത്തരയായി ജനിച്ചതെന്നും പറയപ്പെടുന്നു.   ഒരു  അവസാനമില്ലാത്ത പ്രണയകാവ്യമായാണ്  ഇവരുടെ കഥ അറിയപ്പെടുന്നത്.....

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
മില്ലിമീറ്റർ

നീളത്തിനെ കുറിക്കാനുപയോഗിക്കുന്ന ഏകകമാണ് ഇത്. ഒരു മീറ്ററിന്റെ ആയിരത്തിലൊരു ഭാഗമാണ് മില്ലിമീറ്റർ.ഇതിനെ കുറിക്കാനുപയോഗിക്കുന്ന ചിഹ്നം mm ആണ് .

ഇത് 1,000 മൈക്രോമീറ്ററിനും and 1,000,000 നാനോമീറ്ററിനും തുല്യമാണ്. ഒരു ഇഞ്ചിൽ 25.4 mm ഉണ്ട്.

## അവലംബം

വർഗ്ഗം:നീളത്തിന്റെ ഏകകങ്ങൾ
കയമ

കേരളത്തിൽ കൃഷി ചെയ്തു വരുന്ന ഒരിനം നെല്ലാണ് **കയമ**. വളരെയധികം പ്രതിരോധശേഷിയും ഉയർന്ന ഉല്പാദനവും ഉള്ള ഈ വിത്തിനം പക്ഷേ ഇപ്പോൾ പുതിയ ഇനം വിത്തുകൾക്ക് വഴിമാറി കൊടുത്തുകഴിഞ്ഞു.

വർഗ്ഗം:നെല്ലിനങ്ങൾ
ഇലക്ട്രിക്കൽ സബ്‌സ്റ്റേഷൻ

വൈദ്യുതി വിതരണത്തിലെ ഒരു പ്രധാന വിഭാഗമാണ് **ഇലക്ട്രിക്കൽ സബ്‌സ്റ്റേഷൻ**. വൈദ്യുത പവർ ഹൗസിൽ ഉൽപാദിപ്പിക്കുന്ന നിശ്ചിത വോൾട്ടതയുള്ള വൈദ്യുതിയെ (ഉദാ: 11 കെ.വി. / 33 കെ.വി.) ഉയർത്തി വിവിധ തലങ്ങളിലാക്കി പ്രസരണം നടത്തുന്നതും വിതരണമേഖലയിൽ അവയെ വീണ്ടും സൗകര്യപ്രദമായ തലങ്ങളിലേക്കു് താഴ്ത്തുന്നതും സബ്‌സ്റ്റേഷനുകളിൽ വെച്ചാണു്.

## വിവിധ തരം ഇലക്ട്രിക്കൽ സബ്‌സ്റ്റേഷനുകൾ
400px|thumb|ചിത്രം A
സബ്‌സ്റ്റേഷനുകളുടെ  സ്ഥാപന ഉദ്ദേശങ്ങൾ  അനുസരിച്ച് താഴെ പറയും പ്രകാരം തരം തിരിച്ചിരിക്കുന്നു.

 
*സ്റ്റെപ്പ്  അപ്പ് സബ്സ്റ്റേഷൻ
:ഊർജ്ജോല്പാദനം നടക്കുന്ന പവർ ഹൌസുമായി ബന്ധപെട്ടാണ് സ്റ്റെപ്പ്  അപ്പ്‌  സബ്‌സ്റ്റേഷൻ സാധാരണയായി  സ്ഥാപിക്കുന്നതു്. ഇന്ത്യയിലെ വ്യാപാരാടിസ്ഥാനത്തിലുള്ള വൈദ്യുതോല്പാദനത്തിനു് സാധാരണയായി 11 KV മുതൽ 33 KV  വരെ വോൾട്ടേജ് ഉള്ള ജനറേറ്ററുകളാണു് ഉപയോഗിക്കുന്നത്. പക്ഷെ ഇത് വിതരണത്തിനായി (distribution) ദൂരസ്ഥലങ്ങളിലേക്ക് പ്രസരണം (transmission) ചെയ്യുമ്പോൾ മാർഗ്ഗമദ്ധ്യേയുള്ള പ്രസരണനഷ്ടം (transmission loss) കുറയ്ക്കുന്നതിന്റെ ഭാഗമായി വോൾട്ടേജ്  ഉയർത്തി സാഹചര്യമനുസരിച്ച് 66 കെ.വി., 110 കെ.വി., 220 കെ.വി. 440 കെ.വി. എന്നീ തലങ്ങളിലേക്കാക്കി പ്രസരണം ചെയ്യുന്നു.

*പ്രൈമറി ഗ്രിഡ്  സബ്സ്റ്റേഷൻ
:വളരെ ഉയർന്ന വൈദ്യുതതീവ്രതയും പരസ്പരം വളരെ അകലവുമുള്ള വൻകിട സബ്സ്റ്റേഷനുകളുടെ ശൃംഖലയെയാണു് പ്രൈമറി ഗ്രിഡ് എന്നു വിളിക്കുന്നതു്. സാധാരണ 400 കെ.വി., 220 കെ.വി., 110 കെ.വി. എന്നീ വോൾട്ടേജുകളാണു് ഇത്തരം സബ്സ്റ്റേഷനുകളിൽ  ഉണ്ടാവുക.
*സെക്കന്ററി സബ് സ്റ്റേഷൻ
* ഡിസ്ട്രിബ്യുഷൻ സബ് സ്റ്റേഷൻ
* ബൾക്ക് സപ്ലൈ & ഇന്റ സ്ട്രിയൽ സബ് സ്റ്റേഷൻ
* മൈനിംഗ് സബ് സ്റ്റേഷൻ
* മൊബൈൽ സബ് സ്റ്റേഷൻ
* സിനിമാറ്റോഗ്രാഫ്  സബ് സ്റ്റേഷൻ

## സബ് സ്റ്റേഷനിലെ പ്രധാന ഭാഗങ്ങൾ

# പ്രൈമറി പവർ ലൈനുകൾ
# ഗ്രൗണ്ട് വയർ
# ഓവർ ഹെഡ് ലൈൻ
# പൊട്ടെൻഷ്യൽ ട്രാൻസ്ഫോർമർ
# ഡിസ്കണക്റ്റ്  സ്വിച്ച്/ഐസോലേറ്റർ  
# സർക്യുട്ട് ബ്രേയ്ക്കർ 
# കറന്റ് ട്രാൻസ്ഫോർമർ 
# ലൈറ്റ്നിംഗ്  അറസ്റ്റെർ
# മെയിൻട്രാൻസ്ഫോർമർ 
# റീക്ലോസർ
# കണ്ട്രോൾ സ്റ്റേഷൻ 
# സുരക്ഷാ വേലി
# സെക്കന്ററി പവർ ലൈൻ
# വാർത്താമിനിമയസംവിധാനം

## അവലംബം
* A text book of power system engineering, Dhapat Rai & Co.

## പുറത്തേക്കുള്ള കണ്ണികൾ

* Overview of substation design and layout 
* US Department of Agriculture engineering design manual for rural substations 
* IEEE Green Book - Recommended Practice for Grounding of Industrial and Commercial Power Systems 

വർഗ്ഗം:വൈദ്യുതിവിതരണം
പുലിത്തെയ്യൻ

കേരളത്തിലെ ഇലപൊഴിയും വനങ്ങളിലും മുൾക്കാടുകളിലും കാണപ്പെടുന്ന ഭംഗിയുള്ള ഒരു പൂമ്പാറ്റയാണ് **പുലിത്തെയ്യൻ**. പേര് സൂചിപ്പിക്കുംപോലെ പുലിത്തോൽ അണിഞ്ഞതുപോലെ തോന്നുന്ന ചിത്രശലഭമാണിത്.

വളരെ വേഗത്തിൽ പറക്കുന്ന ഇവയുടെ ചിറകിന് മഞ്ഞ കലർന്ന തവിട്ടുനിറമാണ്. ചിറകിൽ നിറയെ കുത്തുകളും കാണാം. ഇഞ്ച പൂക്കുന്ന അവസരങ്ങളിൽ ഈ  ശലഭങ്ങൾ കൂട്ടമായി തേൻ കുടിയ്ക്കാനെത്താറുണ്ട്.

ദേശാടനസ്വഭാവമുള്ള പൂമ്പാറ്റയാണിത്.

 
## പുലിത്തെയ്യന്റെ ജീവിതചക്രം


Image:Phalantha p egg sec.jpg |മുട്ട 
Image:Phalantha p egg1 sec.jpg |മുട്ട 
Image:Phalantha p larva sec.jpg |ലാവ
File:Common Leopard up.jpg|പുലിത്തെയ്യൻ
Image:Common Leopard (Phalanta phalantha) mating with newly imerged butterfly in Hyderabad, AP W IMG 9390.jpg|mating with newly immerged butterfly from Pupa in Hyderabad, India. 
Image:Common Leopard (Phalanta phalantha) mating with newly imerged butterfly in Hyderabad, AP W IMG 9385.jpg|mating with newly immerged butterfly from Pupa in Hyderabad, India. 


## അവലംബം


## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ബാർ കൗൺസിൽ, ഇന്ത്യ

ഇന്ത്യയിലെ അഭിഭാഷകസമൂഹത്തെ പ്രതിനിധീകരിക്കുകയും അതിനെ നിയന്ത്രിക്കുകയും ചെയ്യുന്ന നിയമപരമായ സംവിധാനമാണ് **ഇന്ത്യയുടെ ബാർ കൗൺസിൽ** (ബാർ കൗൺസിൽ ഓഫ് ഇന്ത്യ.) ഇന്ത്യയുടെ പാർലമെന്റ് പാസ്സാക്കിയ അഭിഭാഷ നിയമത്തിന്റെ (The advocates Act 1961) ഭാഗമായിട്ടാണ്  ബാർ കൗൺസിൽ രൂപീകരിക്കുന്നത്. അഭിഭാഷകവൃത്തിയുടെ ഔദ്യോഗിക പെരുമാറ്റച്ചട്ടം, ചിട്ടവട്ടങ്ങൾ തുടങ്ങിയവയുടെ നിലവാരം നിശ്ചയിക്കുക, അഭിഭാഷകരുടെ പെരുമാറ്റവുമായി ബന്ധപ്പെട്ട പരാതികളും മറ്റും പരിഗണിക്കുക, ശിക്ഷണനടപടികൾ സ്വീകരിക്കുക, എന്നതൊക്കെയാണ് ബാർകൌൺസിലിന്റെ പ്രധാന അധികാരങ്ങൾ. രാജ്യത്തെ നിയമവിദ്യാഭ്യാസത്തിന്റെ നിലവാരം നിശ്ചയിക്കുക, വിദ്യാർത്ഥികളെ അഭിഭാഷകരായി സന്നത് എടുക്കാൻ ഉതകുന്ന നിയമബിരുദ വിദ്യാഭ്യാസം നൽകുവാൻ യൂണിവേഴ്സിറ്റികൾകും കോളേജുകൾക്കും വേണ്ട നിലവാരവും മാനദണ്ഡവും നിശ്ചയിക്കുക, അവയ്ക്ക് അംഗീകാരം നൽകുക തുടങ്ങിയവയും ബാർകൌൺസിലിന്റെ അധികാരത്തിൽപ്പെടുന്നു. 

## അവലംബം

## പുറത്തേക്കുള്ള കണ്ണികൾ
* http://www.barcouncilofindia.org/

വർഗ്ഗം:ഇന്ത്യൻ നിയമം
ചുട്ടിമയൂരി

മയിൽപ്പീലിത്തുണ്ടുപോലെ മരതകപ്പച്ച നിറമുള്ള സുന്ദരമായ ഒരു ചിത്രശലഭമാണ് **ചുട്ടിമയൂരി** (*Papilio paris*).

കേരളത്തിൽ കാണുന്ന ഏറ്റവും ഭംഗിയുള്ള പൂമ്പാറ്റകളിലൊന്നായ ഇവയുടെ പിൻചിറകിന്റെ മേൽഭാഗത്ത് പച്ചകലർന്ന തിളങ്ങുന്ന നീലച്ചുട്ടിയും കീഴ്ഭാഗത്തായി ചുവന്ന പാടുകളും ഉണ്ടാവും.

കാട്ടുറബ്ബർ, മുള്ളിലം, തുടലി, നാരകം എന്നിവ ലാർവയുടെ ഭക്ഷണ സസ്യങ്ങളാണ്. ചുട്ടിമയൂരി- ടോംസ് അഗസ്റ്റിൻ, കൂട് മാസിക, ഫെബ്രുവരി 2014

## ചിത്രശാല

File:Papparis B8676.jpg|മ്യൂസിയത്തില് പ്രദർശ്ശനത്തിന് വച്ചിര്ക്കുന്ന സ്പെസിമെൻ
File:Paris Peacock (Papilio paris) at Samsing, Duars, WB W IMG 6453.jpg|ചിറകിന്റെ താഴെയുള്ള ഭാഗം
File:Sahyadri Paris Peacock(Papilio paris).jpg|ചുട്ടിമയൂരി.



## ഇത് കൂടി കാണുക
*ബുദ്ധമയൂരി
*നാട്ടുമയൂരി

## അവലംബം


## പുറം കണ്ണികൾ

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
നിക് ഉട്ട്

**നിക് ഉട്ട്** എന്നറിയപ്പെടുന്ന **ഹുയുങ് കോംഗ് ഉട്ട്** അസോസിയേറ്റഡ് പ്രസ്സിന്റെ ഒരു പത്ര ഛായാഗ്രാഹകനായിരുന്നു. വിയറ്റ്നാം യുദ്ധകാലത്ത് തെക്കൻ വിയറ്റ്നാമിലെ റ്റ്രാങ്ക് ബാങ്ക് ഗ്രാമത്തിൽ നിന്നും നാപാം ബോംബാക്രമണത്തിൽ നിന്ന് രക്ഷനേടുവാനായി ഉടുതുണി കത്തിവീണ് നഗ്നയായി അലമുറയിട്ട് ഓടുന്ന ഒൻപത് വയസ്സുള്ള ഫാൻ തി കിം ഫുക് എന്ന പെൺകുട്ടിയുടെ ചിത്രം പകർത്തിയത് നിക് ഉട്ടിനു ലോകശ്രദ്ധ നേടിക്കൊടുത്തു. പുലിറ്റ്സർ സമ്മാനത്തിനർഹമായ ചിത്രമായിരുന്നു ഇത്.

## ജീവിതം
ഫ്രഞ്ച് ഇന്തോചൈനയിലെ ലോംഗ് ആൻ പ്രവശ്യയിൽ ജനിച്ച നിക് ഉട്ട് തന്റെ 16-ആം വയസ്സിൽ തന്നെ അസോസിയേറ്റഡ് പ്രസ്സിനുവേണ്ടി ചിത്രങ്ങൾ പകർത്തിത്തുടങ്ങിയിരുന്നു. യുദ്ധത്തിൽ മൂന്നു പ്രാവശ്യം പരിക്കേറ്റ ഉട്ട്, ടോക്കിയോ, ദക്ഷിണ കൊറിയ, ഹാനോയ് എന്നിവിടങ്ങളിലെ അസോസിയേറ്റഡ് പ്രസ്സിന്റെ സ്ഥാപനങ്ങളിൽ  പ്രവർത്തിച്ചിട്ടുണ്ട്. ഛായഗ്രാഹകനായിരുന്ന മുതിർന്ന സഹോദരൻ ഹുയുങ് താഹ്ൻ മിയ് യുദ്ധരംഗത്ത് കൊല്ലപ്പെട്ടിരുന്നു. അൻപതു വർഷത്തെ സേവനത്തിനു ശേഷം 2017 മാർച്ച് 29 ന് അദ്ദേഹം എ.പി.യിൽ നിന്ന് വിരമിച്ചു.
## പത്രപ്രവർത്തന രംഗത്ത്
നിക് പകർത്തിയ ഈ യുദ്ധചിത്രം നഗ്നത ആരോപിച്ച് ഏ.പി തുടക്കത്തിൽ പ്രസിദ്ധീകരിയ്ക്കാൻ വിമുഖത കാണിച്ചിരുന്നു. അക്കാലത്തെ പത്രത്തിന്റെ  ഇതു സംബന്ധിച്ച നയങ്ങൾ ആയിരുന്നു ഇതിനു കാരണം.എന്നാൽ ചിത്രത്തിന്റെ വാർത്താമൂല്യം കണക്കിലെടുത്ത് പിന്നീട് ഈ ചിത്രം പ്രസിദ്ധീകരിച്ചു.

## വിവാദങ്ങൾ
അമേരിക്കൻ പ്രസിഡന്റായിരുന്ന റിച്ചാർഡ് നിക്സൺ ഈ ചിത്രത്തിന്റെ സത്യസന്ധതയെക്കുറിച്ച് സംശയിച്ചിരുന്നു.എന്നാൽ ഈ ആരോപണം തള്ളിയ അസോസിയേറ്റഡ് പ്രസ്സ് ചിത്രത്തിന്റെ വാസ്തവികത നിസ്സംശയം തെളിയിക്കാൻ തങ്ങൾ തയ്യാറെണെന്നു പ്രതികരിച്ചു. സാമൂഹിക മാധ്യമമായ ഫേസ്ബുക്ക് ഈ ചിത്രം വിലക്കിയിരുന്നെങ്കിലും പിന്നീട് പിൻവലിച്ചു.

## കേരളത്തിലെ സന്ദർശനം
2018 മാർച്ചിൽ കേരളത്തിൽ വിവിധപരിപാടികളിൽ നിക് ഉട്ട് പങ്കെടുത്തിരുന്നു. കേരള മീഡിയ അക്കാദമിയുടെ വേൾഡ് പ്രസ് ഫോട്ടോ പ്രൈസ് നിക്ക് ഊട്ടിന് ലഭിച്ചിട്ടുണ്ട്.

## പുറംകണ്ണികൾ
* 
* Nick Ut, Exactly 35 Years Later
* Nick Ut - Still a Photographer with the Associated Press Horst Faas and Marianne Fulton
* A return to Saigon - 4
* AP Career Retrospective for Nick Ut 
* Hall of Fame Award Winners  Leica Awards // World of Leica - Leica Camera AG archive

## അവലംബം
വർഗ്ഗം:1951-ൽ ജനിച്ചവർ

വർഗ്ഗം:മാർച്ച് 21-ന് ജനിച്ചവർ

വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:നിശ്ചലചിത്ര ഛായാഗ്രാഹകർ
തൗപോ തടാകം

ന്യൂസിലാന്റിലെ ഏറ്റവും വലിയ തടാകമാണ് വടക്കേ ദ്വീപിൽ സ്ഥിതിചെയ്യുന്ന **തൗപോ തടാകം**,  വിസ്തീർണ്ണമുള്ള ഇത് ഓഷ്യാനിയയിലെ ഏറ്റവും വലിയ രണ്ടാമത്തെ ശുദ്ധജലതടാകവുമാണ്
193 കിലോമീറ്റർ ചുറ്റളവുള്ള ഇതിന്റെ ഏറ്റവും കൂടിയ ആഴം 186 മീറ്റർ ആണ് ന്യൂസിലാന്റിലെ ഏറ്റവും നീളം കൂടിയ നദിയായ വൈകാട്ടോ നദി ഈ തടാകത്തിൽ നിന്നുമാണ് ഉത്‌ഭവിക്കുന്നത്.

## അഗ്നിപർവ്വതപ്രവർത്തനങ്ങൾ
thumb|left|Location

26,500 വർഷങ്ങൾക്ക് മുമ്പ് അഗ്നി‌പർവതപ്രവർത്തനഫലമായുണ്ടായ കാൽഡെറായിലാണ് (Caldera) തൗപോ തടാകം സ്ഥിതി ചെയ്യുന്നത്. കഴിഞ്ഞ 27,000 വർഷങ്ങളിൽ 28 അഗ്നി‌പർവതസ്ഫോടനങ്ങളുണ്ടായ ഇവിടെ 26,500 വർഷങ്ങൾക്ക് മുൻപുണ്ടായ ഒറുആനൂയി സ്ഫോടനം (Oruanui eruption) എന്ന് വിളിക്കപ്പെടുന്ന മുഖ്യസ്ഫോടനത്തിൽ 1170 ഘന കിലോമീറ്റർ വസ്തുക്കൾ പുറന്തള്ളപ്പെട്ടുവെന്നു കരുതപ്പെടുന്നു. നൂറുകണക്കിന് ചതുരശ്രകിലോമീറ്റർ ചുറ്റളവിലെ ഭൂമി ഇടിഞ്ഞുണ്ടായ കാൽഡെറായിൽ പിന്നീട് ജലം നിറഞ്ഞു. തൗപോ അഗ്നിപർവതം ഒരു നിർവാണ അഗ്നിപർവതമാണെന്ന് കണക്കാക്കപ്പെടുന്നു

thumb|200px|left|Lake Taupo

## അവലംബം

* 
* 

## പുറത്തേക്കുള്ള കണ്ണികൾ

* Destination Lake Taupo
* Turangi and Lake Taupo Website 
* Lake Taupo Webcam
* History and legends of Lake Taupo 
* Lake Taupo water quality  (includes bathymetric map)

വർഗ്ഗം:ശുദ്ധജലതടാകങ്ങൾ
വർഗ്ഗം:ന്യൂസിലൻഡിലെ തടാകങ്ങൾ
മങ്കൊമ്പ്

ആലപ്പുഴയിലെ കുട്ടനാട് താലൂക്കിൽപ്പെട്ട ഒരു ഗ്രാമമാണ് **മങ്കൊമ്പ്**. ആലപ്പുഴയിൽനിന്ന് ചങ്ങനാശ്ശേരിക്കുള്ള വഴിക്ക് മങ്കൊമ്പ് ജങ്ഷനിലെത്താം.കേരള കാർഷിക സർവകലാശാലയുടെ കീഴിൽ മങ്കൊമ്പ് തെക്കേകരയിൽ സ്ഥിതി ചെയ്യുന്ന മങ്കൊമ്പ് നെല്ലുഗവേഷണ കേന്ദ്രം ഈ ഗ്രാമത്തെ ശ്രദ്ധേയമാക്കുന്നു. അതുപോലെതന്നെ കുട്ടനാട്ടിലെ എല്ലാ ഗവൺമെൻറ് ഓഫീസുകളും ഇവിടെയാണ് പ്രവർത്തിക്കുന്നത്, പോലീസ് സ്റ്റേഷനും മങ്കൊമ്പ് സിവിൽ സ്റ്റേഷൻ പാലവും ഇവിടെ ഉണ്ട്. പുഴ കടന്നാൽ വടക്കേകരയിൽ പ്രസിദ്ധമായ മങ്കൊമ്പ് ക്ഷേത്രം സ്ഥിതി ചെയ്യുന്നു.

## പുറത്തേക്കുള്ള കണ്ണികൾ
ദാവൺഗരെ

കർണ്ണാടക സംസ്ഥാനത്തിലെ ഒരു നഗരമാണ് ദാവൺഗരെ ജില്ലാസ്ഥാനമായ **ദാവൺഗരെ**. ഈ നഗരം നാഷനൽ ഹൈവേ 4-ൽ ബംഗളൂരുവിൽനിന്നും 265 കിലോമീറ്റർ ദൂരത്തായി സ്ഥിതിചെയ്യുന്നു.
## പേരു വന്നവഴി
ഒരു നീണ്ട യാത്രക്ക് ശേഷം തങ്ങളുടെ കുതിരകളുമായി ക്ഷീണം (*ദനിവ്*) തീർക്കുവാനായി ചാലൂക്യന്മാർ കണ്ടെത്തിയ വിശ്രമസ്ഥലമാണിതെന്നും തങ്ങളുടെ ദാഹം തീർക്കാനായി അവർ ഇവിടെ ഒരു തടാകം (*കെരെ*) കുഴിച്ചു എന്നുമൊരു വിശ്വാസം നിലനിൽക്കുന്നുണ്ട്. *ദനിവ കെരെ* എന്ന കന്നട വാക്കാണ് പിന്നീട് ദാവൺഗരെ എന്നായതത്രെ. എന്നാൽ ഈ വിശ്വാസത്തെ പിന്തുണക്കുന്ന ചരിത്രപരമായ തെളിവുകൾ ഇല്ല. ഇവിടെ ഇത്തരം ഒരു തടാകത്തിന്റെ അവശിഷ്ടങ്ങൾ  ഇതുവരെ കണ്ടെത്തുവാൻ സാധിച്ചിട്ടുമില്ല.

## ചരിത്രം
ബേട്ടൂരിന്റെ സമീപത്തിലെ ഒരു ചെറിയ ഗ്രാമമായിരുന്ന ഈ സ്ഥലം സുൽത്താൻ ഹൈദർ അലി, ഒരി മറാത്ത നേതാവായിരുന്ന അപോജി റാവുവിന് ജാഗീർ ആയി നൽകി, അപോജി റാവു അവകാശികളില്ലാതെ അന്തരിച്ചെങ്കിലും ടിപ്പു സുൽത്താന്റെ പിന്തുണയാൽ ഈ സ്ഥലം വികാസം പ്രാപിച്ചു. ടിപ്പു സുൽത്താന്റെ പതനത്തിനുശേഷം  യൂറോപ്യൻ കമ്പനി ഇവിടെ കോട്ടൺ മില്ലുകൾ സ്ഥാപിച്ചു, 1870-ൽ ദാവൺഗരെ  ഒരു മുനിസിപാലിറ്റിയായി 

## അവലംബം


വർഗ്ഗം:കർണ്ണാടകത്തിലെ പട്ടണങ്ങൾ
വർഗ്ഗം:കർണാടകയിലെ മുനിസിപ്പൽ കോർപ്പറേഷനുകൾ
ജയ (നെൽ വിത്ത്)

കേരളത്തിൽ കൃഷി ചെയ്തു വന്നിരുന്ന ഒരിനം നെൽ വിത്ത്.വടക്കൻ മലബാറിൽ വ്യാപകമായി ഈ വിത്ത് കൃഷി ചെയ്തുവന്നിരുന്നു.
വർഗ്ഗം:നെല്ലിനങ്ങൾ
പൂക്കോത്ത് കൊട്ടാരം ക്ഷേത്രം

കണ്ണൂർ ജില്ലയിൽ തളിപ്പറമ്പിൽ സ്ഥിതിചെയ്യുന്ന ചിരപുരാതനവും പൗരാണികവുമായ ക്ഷേത്രമാണ് **പൂക്കോത്ത് കൊട്ടാരം ക്ഷേത്രം**. പുരാതന കാലത്തെ പെരിഞ്ചല്ലൂർ ഗ്രാമത്തിലെ ബ്രാഹ്മണ ഇല്ലങ്ങളിൽ ഒന്നായിരുന്ന പൂക്കോത്ത് ഇല്ലത്തിലെ ഒരു ബ്രാഹ്മണനാൽ ദാനം ചെയ്യപ്പെട്ട ക്ഷേത്രമാണിതെന്ന് വിശ്വാസം.

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
സെന്റിമീറ്റർ

നീളത്തിന്റെ  ഏകകമാണ്  **സെന്റിമീറ്റർ**. ഒരു മീറ്ററിന്റെ നൂറിലൊരു ഭാഗമാണ് **സെന്റീമീറ്റർ**.ഇതിനെ കുറിക്കാനുപയോഗിക്കുന്ന ചിഹ്നം cm ആണ് .

## അവലംബം
കെ.ജെ. ജോയ്

ഒരു മലയാളചലച്ചിത്രസംഗീത സംവിധായകനും ഗാന രചയിതാവുമാണ് **കെ.ജെ. ജോയ്(1946-2024) **. തൃശൂർ, നെല്ലിക്കുന്ന് സ്വദേശിയായ കെ.ജെ. ജോയ് അക്കോർഡിയൻ വായനക്കാരനായിട്ടാണ് സിനിമാരംഗത്തേക്കു പ്രവേശിയ്ക്കുന്നത്. കെ.വി. മഹാദേവന്റേയും എം.എസ്. വിശ്വനാഥന്റേയും വാദ്യവൃന്ദത്തിൽ പ്രവർത്തിക്കുവാൻ അദ്ദേഹത്തിന് അവസരം ലഭിച്ചു. ദക്ഷിണേന്ത്യയിൽ ആദ്യമായി സംഗീതരംഗത്ത് കീബോർഡ് ഉപയോഗിച്ചത് അദ്ദേഹമായിരുന്നു. അനേകം സിനിമകൾക്ക് അദ്ദേഹം സംഗീതം നൽകിയ അദ്ദേഹം ലൗ ലെറ്റർ എന്ന ചിത്രത്തിലാണ് ജോയ്  ആദ്യം സംഗീത സംവിധായകനാകുന്നത്. തുടർന്ന് ലിസ, സർപ്പം, ഹൃദയം പാടുന്നു, മുത്തുച്ചിപ്പി, മനുഷ്യമൃഗം തുടങ്ങി 62 പടങ്ങൾക്ക് സംഗീതം നൽകി.  'സതേൺ കമ്പൈൻസ്' എന്ന  'ശബ്ദലേഖനനിലയ'ത്തിന്റെ ഉടമസ്ഥനുമാണ്.

## ആദ്യകാലം
തൃശൂർ ജില്ലയിലെ നെല്ലിക്കുന്നിൽ 1946 ജൂൺ 14 ന് ജനിച്ചു. 18 ആം വയസിൽ എം.എസ്. വിശ്വനാഥൻറെ ഓർക്കസ്ട്രയുടെ ഭാഗമായി. ആദ്യാകല ചിത്രങ്ങളിൽ ചന്ദനച്ചോല, ആരാധന, ഇവനെൻറെ പ്രിയപുത്രൻ, അനുപല്ലവി, അഹല്യ, ലിസ, മുക്കുവനെ സ്നേഹിച്ച ഭൂതം, സർപ്പം തരംഗം, ശക്തി, മകരവിളക്ക്, ചന്ദ്രഹാസം, മുത്തുച്ചിപ്പികൾ, ഇതിഹാസം, രാജവെമ്പാല, മഴ പെയ്യുന്ന മദ്ദളം കൊട്ടുന്നു, തുടങ്ങിയ ചിത്രങ്ങൾ ഉൾപ്പെടുന്നു. പി.ജി. വിശ്വംഭരൻറെ സംവിധാനത്തിൽ 1994 ൽ പുറത്തിറങ്ങിയ ദാദ ആയിരുന്നു അവസാനം സംഗീത സംവിധാനം നിർവ്വഹിച്ച ചിത്രം.

## മരണം
ചെന്നൈയിലെ ഭവനത്തിൽവച്ച് 77 ആമത്തെ വയസിൽ കെ.ജെ. ജോയ് അന്തരിച്ചു. 2024 ജനുവരി 15 തിങ്കളാഴ്ച പുലർച്ചെ 2.30 നായിരുന്നു മസ്തിഷ്‌കാഘാതത്തെ തുടർന്ന് കിടപ്പിലായിരുന്ന സംഗീതജ്ഞൻറെ അന്ത്യം.

## ചലച്ചിത്രങ്ങൾ
### ഗാനരചന നിർവഹിച്ച ചിത്രങ്ങൾ
* മറ്റൊരു കർണ്ണൻ - 1978
##### സംഗീതം നിർവഹിച്ച പ്രധാന ഗാനങ്ങളും ചിത്രങ്ങളും

## അവലംബം

## പുറത്തേക്കുള്ള കണ്ണികൾ
* 
* The Hindu Daily. Friday Review Thiruvananthapuram 

വർഗ്ഗം:മലയാളചലച്ചിത്രസംഗീതസംവിധായകർ
ബോൾസീനയിലെ ക്രിസ്റ്റീന

റോമൻ കത്തോലിക്കാ സഭയിലെ ഒരു പുണ്യവതിയാണ് **വിശുദ്ധ ക്രിസ്റ്റീന **. 

## ജീവിതരേഖ
മൂന്നാം നൂറ്റാണ്ടിൽ ലെബനാനിൽ ഒരു കുലീന കുടുംബത്തിൽ ക്രിസ്റ്റീന ജനിച്ചു. സൽസ്വഭാവിയും സൗന്ദര്യവതിയുമായിരുന്നു ക്രിസ്റ്റീനയുടെ പിതാവ് ഉർബെയിൻ ഒരു വിജാതീയനായിരുന്നു. ക്രിസ്‌തുവിനെക്കുറിച്ച്‌ ക്രിസ്റ്റീന എങ്ങനെയോ  അറിയാനിടയാകുകയും ആ വിശ്വാസത്തെ അവൾ മുറുകെപ്പിടിക്കുകയും ചെയ്തു. 

വിഗ്രഹാരാധനക്കായി പിതാവ് ധാരാളം സ്വർണവിഗ്രഹങ്ങൾ ശേഖരിച്ചിരുന്നു. ക്രിസ്റ്റീന അവയിൽ ചിലത് ദരിദ്രർക്ക് ദാനം നൽകി. ഈ വിവരമറിഞ്ഞ ഉർബെയിൻ അവളെ കഠിനമായി മർദ്ദിക്കുകയും അവസാനം തുറുങ്കിലടക്കുവാനായി വിട്ടു കൊടുക്കുകയും ചെയ്തു. തുറുങ്കിലും അതികഠിനമായി പീഡിപ്പിക്കപ്പെട്ടു. എങ്കിലും, ക്രൈസ്‌തവവിശ്വാസം അംഗീകരിക്കപ്പെടാത്ത അക്കാലത്ത് വിശ്വാസം ഉപേക്ഷിക്കുവാൻ ക്രിസ്റ്റീന തയ്യാറായില്ല. പീഡകർ ക്രിസ്റ്റീനയുടെ മേനിയിൽ കൊളുത്തിട്ട് മാംസം വലിച്ചുകീറുകയും മർദ്ദനയന്ത്രത്തിൽ കിടത്തി അടിയിൽ തീവയ്ക്കുകയും ചെയ്തു. എന്നാൽ ക്രിസ്റ്റീനയുടെ വിശുദ്ധിയുടെ അംഗീകാരമെന്നവണ്ണം അത്ഭുതം സംഭവിച്ചു. അഗ്നിജ്വാലകൾ പെട്ടെന്ന്‌ പീഡകർക്കുനേരെ തിരിഞ്ഞു. തന്മൂലം അവർ ആ പീഡനം അവസാനിപ്പിച്ചു.

പിന്നീടും അവർ മറ്റു തരത്തിൽ പീഡനങ്ങൾ തുടർന്നു. ക്രിസ്റ്റീനയുടെ കഴുത്തിൽ കല്ല് കെട്ടി ബാൾസേനയിലെ ഒരു തടാകത്തിലേക്കെറിഞ്ഞു. എന്നാൽ അവിടെയും വെള്ളത്തിൽ മുങ്ങാതെ  ക്രിസ്റ്റീന അത്ഭുതകരമായി ഇടപെട്ടു. മാലാഖയാലാണ് വെള്ളത്തിൽ മുങ്ങാതെ രക്ഷപെട്ടതെന്ന് വിശ്വസിക്കപ്പെടുന്നു. തുടർന്ന് അധികം വൈകാതെ ക്രിസ്റ്റീനയുടെ പിതാവ് മരണമടഞ്ഞു. അദ്ദേഹം ഒരിക്കലും മാനസാന്തരപ്പെട്ടില്ലല്ലോ എന്നോർത്ത് ക്രിസ്റ്റീന വേദനിച്ചിരുന്നു. എന്നാൽ, ക്രിസ്റ്റീനയ്ക്കെതിരെയുള്ള പീഡകൾ കഠിനമായി വീണ്ടും തുടർന്നു.

അടുത്തതായി ക്രിസ്റ്റീനയെ പീഡകർ ഒരു കത്തിയെരിയുന്ന ചൂളയിലേക്ക്‌ വലിച്ചെറിഞ്ഞു. അവിടെയും അവൾ അപകടമൊന്നും സംഭവിക്കാതെ അഞ്ചു ദിവസം കഴിഞ്ഞു. ഈ പീഡയിൽ നിന്നും ക്രിസ്റ്റീന രക്ഷപെട്ടെങ്കിലും വീണ്ടും അവളെ സർപ്പങ്ങളുടെ മധ്യത്തിലേക്ക്‌ വലിച്ചെറിഞ്ഞു. അവിടെയും നിർഭയയായി കഴിഞ്ഞ ക്രിസ്റ്റീന പരിക്കുകൾ ഏൽക്കാതെ രക്ഷപെട്ടു. വീണ്ടും ക്രൂരമായ പീഡകളിൽ അവർ ക്രിസ്റ്റീനയുടെ നാവ് ഛേദിച്ചു. തുടർന്ന് ടൈർ നഗരത്തിൽ വച്ച് ശരീരമാസകലം അമ്പുകളേറ്റ് ക്രിസ്റ്റീന രക്തസാക്ഷിത്വം വരിച്ചു. ഏകദേശം പതിനാലാം വയസ്സിലാണ് ക്രിസ്റ്റീനയുടെ മരണം സംഭവിച്ചതെന്ന് വിശ്വസിക്കപ്പെടുന്നു.

## സഭയിൽ
ഈ സംഭവങ്ങൾ പ്രചരിച്ചതോടെ അനേകർ ക്രിസ്റ്റീനയുടെ മാധ്യസ്ഥ്യം അപേഷിച്ച് പ്രാർഥിച്ചു. എന്നാൽ, ചരിത്രരേഖകളൊന്നും ലഭ്യമായിട്ടില്ലാത്തതിനാൽ സഭയുടെ ഔദ്യോഗിക രക്തസാക്ഷി പട്ടികയിൽ ക്രിസ്റ്റീനയുടെ പേര് ചേർക്കപ്പെട്ടിട്ടില്ല. ക്രിസ്റ്റീനയുടേതെന്ന്‌ വിശ്വസിക്കപ്പെടുന്ന തിരുശേഷിപ്പുകൾ സിസിലിയിലെ പലെർമോ നഗരത്തിൽ സൂക്ഷിച്ചിട്ടുണ്ട്. റോമൻ കത്തോലിക്കാ സഭയിൽ ജൂലൈ 24-ന് ക്രിസ്റ്റീനയുടെ ഓർമ്മ ദിവസം ആചരിക്കുന്നത്. പൗരസ്‌ത്യ ഓർത്തഡോക്‌സ്‌ സഭയും ക്രിസ്റ്റീനയുടെ ഓർമ ആചരിക്കുന്നു.

## അവലംബം

## പുറത്തേക്കുള്ള കണ്ണികൾ
*''Passio di Santa Cristina''  
*Archidiocesis de Madrid: ''Santa Cristina'' 
*Catholic Online-Saints & Angels: ''St Christina''
* http://ocafs.oca.org/FeastSaintsViewer.asp?SID=4&ID=1&FSID=102084

വർഗ്ഗം:ക്രൈസ്തവസഭയിലെ വിശുദ്ധർ
മലബാർ റാവൻ

അപൂർവ്വമായ ഒരിനം ശലഭമാണ് **മലബാർ റാവൻ** (*Papilio dravidarum*). പശ്ചിമഘട്ട പ്രദേശങ്ങളിലാണ് ഈ ശലഭങ്ങളെ കണ്ടുവരുന്നത്.

## ജീവിത രീതി
കാടുകളാണ് ഇവയുടെ ഇഷ്ടമേഖല.പാണൽ (*Glycosmis arborea)* മരങ്ങളിലാണ് ഇവയുടെ ആവാസം മലബാർ റാവൻ വളരെ വേഗത്തിൽ പറക്കുന്ന ശലഭങ്ങളാണ്. ഈ ഇനത്തിലെ ആൺ ശലഭങ്ങൾ നനഞ്ഞ നിലത്ത് ഈർപ്പം വലിച്ചെടുക്കാൻ ഇരിക്കാറുണ്ട്. വെയിൽ കായാൻ ഇഷ്ടമില്ലാത്ത ഇവർ കൂടുതലും തണൽ പറ്റി സഞ്ചരിക്കുന്നതായാണ് കാണുന്നത്.

## ശരീരപ്രകൃതി
നരച്ച തവിട്ടുനിറമാണ് 
ഈ ശലഭങ്ങൾക്ക്. മുൻചിറകുകളിലെ വെളുത്ത പുള്ളികളാണ് ഇവയെ തിരിച്ചറിയാൻ സഹായിക്കുന്നത്. റാവന്റെ രണ്ട് ജോഡി കാലുകൾ നീളം കുറഞ്ഞതും ഒരു ജോഡി കാലുകൾ നീളം കൂടിയവയും ആണ്.  

## ചിത്രശാല

File:Malabar Raven(Papilio dravidarum ) Caterpiller.jpg|ലാർവ 
Image:Malabar raven PRA01.jpg|മലബാർ റാവൻ Kerala
File:Malabar Raven(Papilio dravidarum )UP.jpg|മലബാർ റാവൻ 
File:Malabar Raven(Papilio dravidarum ) on flower.jpg|മലബാർ റാവൻ


## അവലംബം


## പുറം കണ്ണികൾ

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
ടി റേ

ടെറാ ഹെർട്സ് ആവൃത്തിയുള്ള ഇലക്ട്രോ മാഗ്നെറ്റിക് പൾസിനെയാണ് ടി - റേ (T-Ray) എന്നു വിളിക്കുന്നത്. ഉതിന് പദാർത്ഥങ്ങളിലൂടെ കടന്നു പോകുവാൻ കഴിയും. പ്രധാനമായും വസ്തുക്കളുടെ ആന്തരിക ഘടന മനസ്സിലീക്കാനാണ് ഇവ ഉപയോഗിക്കുന്നത്. വിമാനത്താവളങ്ങളിലും മറ്റ് സുരക്ഷിതത്വം ആവശ്യമുള്ള സ്ഥലങ്ങളിലും ബാഗേജ് പരിശോധിക്കുന്നത് ടി - റേ ഉപയോഗിച്ചാണ്.
തകരമുത്തി

ദേശാടനം നടത്തുന്ന ഒരു പൂമ്പാറ്റയാണ് **തകരമുത്തി** (Mottled Emigrant, *Catopsilia pyranthe*). മിക്കവാറും ചെറു കൂട്ടങ്ങളായാണ് ഇവ സഞ്ചരിക്കുന്നത്. ഇവയെ ദക്ഷിണ ഏഷ്യ, തെക്ക് കിഴക്ക് ഏഷ്യ, ആഫ്രിക്ക,  ആസ്ത്രേലിയയിലെ ചിലയിടങ്ങളിലുമാണ് കണ്ടുവരുന്നത് 
## ശരീരപ്രകൃതി
തകരമുത്തിയുടെ നിറം വെള്ളയോ പച്ച കലർന്ന വെള്ളയോ ആണ്.ചിറകുകളിൽ അവിടവിടെയായി തവിട്ട് പുള്ളികൾ കാണാവുന്നതാണ്. ആൺശലഭത്തിന് ചിറകിന്റെ അരിക് കറുത്തതായിരിക്കും. ചിറകിൽ തിളങ്ങുന്ന വെള്ള നിറത്തിലുള്ള രണ്ടോ മൂന്നോ പുള്ളികുത്തുകളുണ്ടാവും.

## '''ജീവിത രീതി'''
വെയിൽ കായുന്ന ശീലക്കാരാണ് തകരമുത്തികൾ. ഇവയിൽ ആൺപൂമ്പാറ്റകൾ പൂന്തേൻ കഴിക്കുന്നതിനോടൊപ്പം മറ്റുഭക്ഷണ സാധങ്ങളും രുചിക്കാറുണ്ട് വളരെ ഉയരത്തിൽ ഇവ പറക്കാറില്ല. വളരെ വേഗത്തിൽ പറക്കുന്ന ഇവ വിശ്രമിക്കാൻ താല്പര്യം കാണിക്കുന്നത് കുറവാണ്.

തകരയും കണിക്കൊന്നയുമാണ് തകരമുത്തിയുടെ പ്രിയപ്പെട്ട ചെടികൾ. അവയിലാണ് മുട്ടയിടുന്നതും. ഒരേസമയം നിരവധി മുട്ടകൾ വിരിഞ്ഞ് ശലഭപ്പുഴുക്കൾ പുറത്തേയ്ക്കുവരും. തകരമുത്തിയുടെ ലാർവകൾക്ക് വീതികൂടിയ വരകളുണ്ട്. പ്യൂപ്പകൾ മിക്കവാറും ഇലകൾക്കിടയിൽ മറഞ്ഞിരിക്കും.

## ചിത്രശാല

File:Mottled Emigrant Catopsilia pyranthe eggs.JPG|മുട്ട on Senna occidentalis
File:Mottled Emigrant Catopsilia pyranthe larvae.JPG|ലാർവ
File:Mottled Emigrant Catopsilia pyranthe pupa.JPG|പ്യുപ്പ
File:Mottled Emigrant Catopsilia pyranthe.JPG|adult, മലപ്പുറം, കേരള  
File:Catopsilia pyranthe, Kerala, India - 20091019.jpg|തകരമുത്തി
Image:Mottled Emigrant (Catopsilia pyranthe)- Male in Hyderabad, AP W IMG 7139.jpg|ആൺശലഭം, ഹൈദരബ്ബാദ്, ഇന്ത്യ
Image:Mottled Emigrant I IMG 0003.jpg|പെൺശലഭം , കൊൽക്കത്ത, ഇന്ത്യ
Image:Mottled Emigrant (Catopsilia pyranthe) mating in Hyderabad, AP W IMG 9444.jpg|Mating in Hyderabad, India



## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
12 (സംഖ്യ)

**12** **പന്ത്രണ്ട്**; (ഇംഗ്ലീഷ്: **twelve**) (അറബി: **ഇസ്നാ അശറ**) (ഹിന്ദി: **ബാരഹ്**) 11 നും 13 നും ഇടക്കുള്ള അക്കം. **2**, **3**, **4**, **6** എന്നീ സംഖ്യകളുടെ വർഗമാണ് 12
## '''12''' നെകുറിച്ച് 12 കാര്യങ്ങൾ
thumb|12 നക്ഷത്രങ്ങളുള്ള യൂറോപ്യൻ പതാക

* 12 ജനസംഖ്യയിൽ ഇന്ത്യയിൽ കേരളത്തിന്റെ സ്ഥാനം.
* 12 പൂർണ്ണ റേഷൻ അനുവദിക്കാൻ വേണ്ട വയസ് .
* 12 ഇന്ത്യൻ സംസ്ഥാനങ്ങളിലൂടെ ഹിമസാഗർ എക്സ്പ്രെസ് കടന്നു പോകുന്നു.
* 12 നോട്ടിക്കൽ മൈൽ (തീരത്തുനിന്നും)വരെയുള്ള സമുദ്രഭാഗം രാജ്യത്തിന് അവകാശപ്പെടാം..
* 12 ഭരണാധികാരികളാണ് തിരുവിതാംകൂർ ചരിത്രത്തിൽ ഉള്ളത്..
* 12 ആണ് മഗ്നീഷ്യത്തിന്റെ ആറ്റോമിക നംബർ.
* 12 ആണ് ഒരു ഡസൻ ആയി അറിയപ്പെടുന്നത്
* 12 ആണ് ഒരു ഘടികാരത്തിലെ അക്കങ്ങൾ
* 12 ആണ് എല്ലാ കലണ്ടറിലും മാസങ്ങളുടെ എണ്ണം
* 12 ക്ലാസു വരെയാണ്നിർദ്ദിഷ്ട സകൂൾ വിദ്യാഭ്യാസം
* 12 വയസ്സു വരെയാണ് ഔദ്വേഗികമായി കുട്ടികളുടെ ആനുകൂല്യം ലഭ്യമാവുക
* 12 രാശികളാണുള്ളത്
## 12 വിവിധ ഭാഷകളിൽ

### പന്ത്രണ്ടിന്റെ ഗണനപട്ടിക

വർഗ്ഗം:പൂർണ്ണസംഖ്യകൾ
അനുസ്വാനധ്വനി

അനുരണനം കൊണ്ടുണ്ടാകുന്ന ധ്വനിയാണ് **അനുസ്വാനധ്വനി** വാച്യാർഥത്തേക്കാൾ വ്യംഗ്യാർഥത്തിനു ചമത്കാരമുണ്ടാകുന്നതാണ് സാഹിത്യത്തിലെ ധ്വനി. വാച്യാർഥം അപ്രധാനമായിത്തീർന്ന ക്രമത്തിൽ വ്യംഗ്യാർഥം പ്രസക്തമായിത്തുടങ്ങുന്നത് എങ്ങനെയാണെന്ന് കൃത്യമായി മനസ്സിലാക്കാവുന്ന പ്രസ്താവനയാണ് സംലക്ഷ്യക്രമം എന്ന അനുസ്വാനധ്വനി. അനുസ്വാനം എന്നാൽ അനുരണനം, മാറ്റൊലി എന്നർഥം. മണിയടിക്കുമ്പോഴുണ്ടാകുന്ന ശബ്ദം ക്ഷണികമാണ്. എന്നാൽ അതിനെത്തുടർന്നുളവാകുന്ന സൂക്ഷ്മനാദം ഏറെനേരം മുഴങ്ങുന്നു. അതുപോലെ വാച്യാർഥത്തിന് ഒരു പരിധിക്കപ്പുറം പ്രവർത്തനമില്ലെങ്കിലും അതിൽനിന്നൂറിവരുന്ന വ്യംഗ്യാർഥം അഥവാ അനുസ്വാനധ്വനി കൂടുതൽ രസജനകമായിരിക്കും. ശബ്ദാലങ്കാരങ്ങളെ ഒറ്റയ്ക്കൊറ്റയ്ക്കോ ഒന്നിച്ചോ അടിസ്ഥാനമാക്കി, യഥാക്രമം ശബ്ദശക്ത്യുത്ഥം, അർഥശക്ത്യുത്ഥം, ഉഭയശക്ത്യുത്ഥം എന്നിങ്ങനെ മൂന്നു തരത്തിൽ ഇതുണ്ടാകുന്നു. ശബ്ദാധിഷ്ഠിതമെങ്കിൽ വ്യംഗ്യം വസ്തുവോ അലങ്കാരമോ എന്നതനുസരിച്ചും അർഥാധിഷ്ഠിതമെങ്കിൽ വ്യംഗ്യവ്യഞ്ജകങ്ങൾ രണ്ടിന്റെയും സ്വഭാവം നോക്കിയും അനുസ്വാനധ്വനിക്ക് വീണ്ടും ഉൾപ്പിരിവുകൾ കല്പിക്കാം. 

## ഇതുകൂടികാണുക
*ധ്വനി
അനുസ്വരം

ഒരു ഗാനത്തിൽ സംഗീതാത്മകത വർധിപ്പിക്കുന്നതിന് അതിന്റെ സ്വരസംവിധാനത്തിൽപെട്ട ഒരു അചലസ്വരത്തിന് അഥവാ പൂർണസ്വരത്തിന് ആവരണമായി ചേർക്കപ്പെടുന്ന അധികസ്വമാണ് **അനുസ്വരം**. ഇങ്ങനെ ചേർക്കപ്പെടുന്ന അധികസ്വരങ്ങൾ ചലിക്കുന്ന സ്വരങ്ങളായിരിക്കും. അവ ഊന്നിപാടാറില്ല. സ്വരസ്പർശംകൊണ്ടു തന്നെ രാഗച്ഛായയ്ക്കും മാറ്റം വരുത്തുന്ന ഇത്തരം സ്വരങ്ങളുടെ ചലനങ്ങൾക്ക് സംഗീതത്തിൽ വളരെ പ്രാധാന്യമുണ്ട്. അതുകൊണ്ട് അവയ്ക്കു കാരണമായ അനുസ്വരങ്ങളും പ്രത്യേക പ്രാധാന്യം അർഹിക്കുന്നു. അനുസ്വരങ്ങൾ രാഗാലാപനത്തിലും ഉപയോഗിക്കാറുണ്ട്. 

## ഇതുകൂടിക്കാണുക
*അചലസ്വരങ്ങൾ
പനമരം

വയനാട് ജില്ലയിലെ ഒരു ഗ്രാമമാണ് **പനമരം (Panamaram)**.

## ജനസംഖ്യ
2001 ലെ സെൻസസ് പ്രകാരം പനമരത്ത് 11651 ആൾക്കാരാണ് ഉള്ളത്, അതിൽ 5891 പുരുഷന്മാരും 5760 സ്ത്രീകളുമാണ്.

## പനമരം പുഴ
മാനന്തവാടി, ബാവലി, നൂൽപ്പുഴ എന്നിവയ്ക്കൊപ്പം കബനി നദിയുടെ ഒരു പോഷകനദിയായ പനമരം പുഴ ഈ ഗ്രാമത്തിലൂടെയാണ് ഒഴുകുന്നത്. പനമരം നഗരത്തിൽ നിന്ന് 6 കിലോമീറ്റർ വടക്കുമാറിയാണ് കബനി ഉത്ഭവിക്കുന്നത്. പൂക്കോട് തടാകത്തിന് സമീപമുള്ള പശ്ചിമഘട്ടത്തിൽ നിന്ന് ഉത്ഭവിച്ച് പനമരം നദിയിൽ സംഗമിക്കുന്നു. 

## പനമരം കോട്ട
ഇന്ത്യൻ സ്വാതന്ത്രസമരവുമായി വളരെയേറെ ബന്ധമുള്ള ഒരിടമാണ് പനമരം. പഴശ്ശി രാജാവിന്റെ അനുയായികളായ തലക്കൽ ചന്തുവും എടച്ചേന കുങ്കൻ നായരും അവരുടെയൊപ്പം 175 വില്ലാളികളും 1802 ഒക്ടോബർ 11 ആം തിയതി ബ്രിട്ടീഷുകരുടെ ബോംബെ കാലാൾപ്പട നിയന്ത്രിച്ചിരുന്ന പനമരം കോട്ട പിടിച്ചെടുക്കുകയുണ്ടായി. ആ ശ്രമത്തിൽ ക്യാപ്റ്റൻ ഡിക്കിൻസണും ലെഫ്റ്റനന്റ് മാക്‌സ്‌വെല്ലും 25 പട്ടാളക്കാരോടൊപ്പം കൊല്ലപ്പെടുകയുണ്ടായി. തിരിച്ചടിച്ച ബ്രിട്ടീഷുകാർ നവംബർ 15 -ന് ചന്തുവിനെ പിടികൂടി വധിച്ചു.  പഴശ്ശിയുടെ ബ്രീട്ടീഷുകാരോടുള്ള യുദ്ധങ്ങളിൽ പ്രധാനമായ ഒന്നായിരുന്നു ഈ വിജയം.

## പനമരത്തെ കൊക്കുകേന്ദ്രം

മലബാർ നാച്ചുറൽ ഹിസ്റ്ററി സൊസൈറ്റിയുടെ വാർഷിക പക്ഷിസർവ്വേ പ്രകാരം മലബാറിൽ എണ്ണത്തിലും ഇനത്തിലും മുട്ടയിട്ടുപെരുകാനുമെല്ലാം ഏറ്റവും കൂടുതൽ കൊക്കുകൾ എത്തിച്ചേരുന്നത് പനമരത്ത് ആണ്. കബനിയിൽ ഒരു ഉയർന്ന മൺതിട്ടയിൽ കേവലം ഒരു ചതുരശ്ര കിലോമീറ്റർ മാത്രം വിസ്താരമുള്ള ഒരു പ്രദേശമാണ് ഈ കൊക്കുകൾ എത്തുന്ന ഇടം. ഇവിടം സംരക്ഷിക്കാൻ സർക്കാർ ഉത്തരവ് നൽകിയിട്ടുണ്ട്. വ്യാപകമായ മണൽഖനനവും മുളങ്കൂട്ടങ്ങളുടെ നാശവും ഈ കൊക്കുസങ്കേതത്തെ നാശത്തിന്റെ വക്കിൽ എത്തിച്ചിരിക്കുന്നു. പല വിദേശപക്ഷികളും മുട്ടയിടുന കാലത്ത് ഇവിടെ എത്തിച്ചേരുന്നതായി നിരീക്ഷിച്ചിട്ടുണ്ട്. 62 വർഷത്തിനിടയിൽ ആദ്യമായാണ് കാലിമുണ്ടി കേരളത്തിൽ മുട്ടയിടുന്നത് 2010 -ൽ പനമരത്ത് നിരീക്ഷിച്ചത്. ചിന്നമുണ്ടി, കുളക്കൊക്ക്, പാതിരാക്കൊക്ക്, ചെറുമുണ്ടി, ചായമുണ്ടി, കഷണ്ടിക്കൊക്ക് എന്നിവയെയെല്ലാം ഇവിടെ കണ്ടിട്ടുണ്ട്. അമിതമായ രീതിയിൽ ഇഷ്ടികക്കളങ്ങൾ പ്രവർത്തിക്കുന്നതും പനമരം നേരിടുന്ന മറ്റൊരു പാരിസ്ഥിതിക ഭീഷണിയാണ്.

## ബാങ്കുകൾ
കേരള ഗ്രാമീൺ ബാങ്കിന്റെ ഒരു ശാഖ ഇവിടെയുണ്ട്. കൂടാതെ ഭാരതീയ സ്റ്റേറ്റ് ബാങ്കിന്റെ അഞ്ചുകുന്ന് ശാഖ പനമരത്താണ്.
സൗത്ത് ഇന്ത്യൻ ബാങ്ക് ശാഖ ഇപ്പോൾ ഇവിടെ ലഭ്യമാണ്.

## അയൽ ഗ്രാമങ്ങൾ
* കായക്കുന്ന് ( Kayakkunn )നെല്ലിയമ്പം 
* നടവയൽ

## അവലംബങ്ങൾ
അനൂപസംഗീതവിലാസം

ഭാവഭട്ടൻ (17-ആം നൂറ്റാണ്ട്) എന്ന സംഗീതശാസ്ത്രജ്ഞൻ സംസ്കൃതത്തിൽ രചിച്ച മൂന്ന് സംഗീതലക്ഷണ ഗ്രന്ഥങ്ങളിൽ ഏറ്റവും പ്രമുഖമായതാണ് **അനൂപസംഗീതവിലാസം**. അനൂപസംഗീതാങ്കുശം, അനൂപസംഗീതരത്നാകരം ഇവയാണ് മറ്റു രണ്ടു കൃതികൾ. അനൂപസംഗീതവിലാസത്തിൽ ഭാവഭട്ടൻ അദ്ദേഹത്തിന്റെ രക്ഷാധികാരിയായിരുന്ന ബിക്കാനീറിലെ അനൂപ്‌സിംങ് (1674-1709) എന്ന രാജാവിനെ സംബന്ധിക്കുന്ന പല ചരിത്രവസ്തുതകളും പരാമർശിക്കുന്നുണ്ട്. ഭാവഭട്ടൻ അനൂപ്‌സിംങിന്റെ ആസ്ഥാനകവികൂടിയായിരുന്നു.

നാദം, ശ്രുതി, സ്വരം, രാഗം എന്നിവയെക്കുറിച്ച് രചിക്കപ്പെട്ടിട്ടുള്ള പ്രമുഖമായ ഒരു ആധികാരികഗ്രന്ഥം എന്ന നിലയിലാണ് അനൂപസംഗീതവിലാസത്തെ സംഗീതശാസ്ത്രജ്ഞന്മാർ പരിഗണിച്ചുവരുന്നത്. ശ്രുതിയെ ഗാത്രജം, യന്ത്രജം ഇങ്ങനെ രണ്ടായി വിഭജിച്ചിട്ടുള്ള ഈ കൃതിയിൽ 70-ൽപ്പരം രാഗങ്ങളെക്കുറിച്ചും, ശാരംഗദേവൻ, അബോബലൻ, ദാമോദരമിശ്ര, പുണ്ഡലികവിഠാല, ശ്രീനിവാസൻ, സോമനാഥൻ എന്നീ സംഗീതജ്ഞന്മാരെക്കുറിച്ചും വിശദമായി പ്രതിപാദിക്കുന്നുണ്ട്.

അനൂപസംഗീതാങ്കുശത്തിലും അനൂപസംഗീതരത്നാകരത്തിലും അക്കാലത്തു നിലവിലിരുന്ന നിരവധി രാഗങ്ങളെക്കുറിച്ച് സമഗ്രമായി പ്രതിപാദിച്ചിരിക്കുന്നു. 

വർഗ്ഗം:സംസ്കൃത ഗ്രന്ഥങ്ങൾ
വർഗ്ഗം:സംഗീതശാസ്ത്ര ഗ്രന്ഥങ്ങൾ
അനൃണൻ

ഋണത്തിൽനിന്ന് മുക്തനായവന് **അനൃണൺ**‍. സ്മൃതികളിൽ ഋണം എന്ന പദത്തിന് കടപ്പാട് എന്നാണ് അർഥം കല്പിച്ചിട്ടുള്ളത്. 
 
എന്ന ശ്രുതിയനുസരിച്ച് ബ്രാഹ്മണൻ മൂന്നുതരം കടപ്പാടോടുകൂടിയാണ് ജനിക്കുന്നത്. ദേവന്മാരോടും പിതൃക്കളോടും ഋഷികളോടും ആണ് ആ കടപ്പാടുകൾ. ആദ്യത്തേത് യാഗം കൊണ്ടും രണ്ടാമത്തേത് പുത്രോത്പാദനംകൊണ്ടും മൂന്നാമത്തേത് വേദാധ്യായനംകൊണ്ടും വീട്ടേണ്ടതാണ്. ഈ ശ്രുതിയുടെ അനുസന്ധാനം മനുസ്മൃതിയിലെ,

എന്ന (6-35) പദ്യത്തിൽ കാണുന്നുണ്ട്. മൂന്നു കടങ്ങളും വീട്ടിയതിനു ശേഷമേ മോക്ഷത്തെപ്പറ്റി ചിന്തിക്കുവാൻ പാടുള്ളു. അവ വീട്ടാതെ മോക്ഷം കാംക്ഷിക്കുന്നവൻ അധഃപതിക്കുന്നു എന്നാണ് മനു അഭിപ്രായപ്പെട്ടിരിക്കുന്നത്.

സ്മൃതികളിൽ വ്യവഹാരാധ്യായത്തിൽ ഋണത്തെ ധനാദികൾ കൈമാറ്റം ചെയ്യുന്നതുമൂലം ഉണ്ടാകുന്ന കടബാദ്ധ്യതയായിട്ടാണ് പ്രതിപാദിച്ചിരിക്കുന്നത്. ഋണം ഏതു തരമായാലും അതു കൊടുത്തുതീർക്കുവാൻ ഏതൊരു മനുഷ്യനും ബാധ്യസ്ഥനാണ്.

കൗടില്യന്റെ അർഥശാസ്ത്രത്തിൽ ധർമസ്ഥീയമെന്ന മൂന്നാം അധികരണത്തിൽ 11-ആം അധ്യായത്തിൽ ഋണങ്ങൾ, പലിശ, അവ കൊടുത്തുതീർക്കേണ്ട രീതി എന്നിവയെക്കുറിച്ച് വിശദമായി പ്രസ്താവിച്ചിട്ടുണ്ട്. ഏതു സമുദായത്തിൽപെട്ടവനായാലും അവന് ധാർമികമായ അടിസ്ഥാനത്തിൽ ജീവിതത്തിൽ യഥാകാലം ചെയ്തുതീർക്കേണ്ടതായ ചില കടമകളുണ്ട്. അവ യഥായോഗ്യം ചെയ്തുതീർക്കുന്നവൻ അനൃണനായിത്തീരുന്നു.
എടത്തനാട്ടുകര

പാലക്കാട് ജില്ലയിലെ മണ്ണാർക്കാട് താലൂക്കിലുൾക്കൊള്ളുന്ന അലനല്ലൂർ ഗ്രാമപഞ്ചായത്തിലെ ഒരു മലയോര ഗ്രാമമാണ് **എടത്തനാട്ടുകര**. മലപ്പുറം പാലക്കാട് ജില്ലാ അതിർത്തിയിലാണ് ഈ പ്രദേശം സ്ഥിതിചെയ്യുന്നത്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
മധു അമ്പാട്ട്

ഒരു ഇന്ത്യൻ ചലച്ചിത്ര ഛായാഗ്രാഹകനാണ് **മധു അമ്പാട്ട്**. വൈവിധ്യമാർന്ന പല ചിത്രങ്ങൾക്കും ക്യാമറ ചലിപ്പിച്ചിട്ടുള്ള മധു  ഏറ്റവും നല്ല ചലച്ചിത്രഛായാഗ്രാഹകനുള്ള പുരസ്കാരം മൂന്നുവട്ടം നേടി. ദേശീയ-സംസ്ഥാന അവാർഡുകൾ കരസ്ഥമാക്കിയ പല ചിത്രങ്ങളുടേയും ഛായാഗ്രാഹകനായിരുന്നു അദ്ദേഹം. അമരം, അഞ്ജലി, മകരമഞ്ഞ്, ആദാമിന്റെ മകൻ അബു എന്നീ ചിത്രങ്ങളിലൂടെ മധു കൂടുതൽ പ്രശസ്തനായി. ഇപ്പോൾ ചെന്നൈയിൽ താമസം. മലയാളചലച്ചിത്രനടി വിധുബാല സഹോദരിയാണ്. പ്രശസ്ത ചിത്രസംയോജകൻ കെ.ശങ്കുണ്ണിയുടെ മകൾ ലത അമ്പാട്ട് ആണ് ഭാര്യ.

## പുരസ്കാരങ്ങൾ
;ദേശീയ ചലച്ചിത്രപുരസ്കാരം
* 1984: മികച്ച ഛായാഗ്രാഹകൻ - *[[ആദി ശങ്കരാചാര്യ (ചലച്ചിത്രം)|ആദി ശങ്കരാചാര്യ]]* (സംസ്കൃതം)
* 2006: മികച്ച ഛായാഗ്രാഹകൻ - *[[ശൃംഗാരം]]* (തമിഴ്)
* 2010: മികച്ച ഛായാഗ്രാഹകൻ - *[[ആദാമിന്റെ മകൻ അബു]]* (മലയാളം)

;കേരള സംസ്ഥാന ചലച്ചിത്രപുരസ്കാരം
* *അശ്വത്ഥാമാവ്* (സംവിധാനം കെ.ആർ. മോഹനൻ)
* *[[സൂര്യന്റെ മരണം]]* (സംവിധാനം: രാജീവ്നാഥ്)
* *[[യാരോ ഒരാൾ]]* (സംവിധാനം: പവിത്രൻ)
* *[[പുരുഷാർഥം]]* (സംവിധാനം:കെ.ആർ. മോഹനൻ)
* *[[സ്വാതിതിരുനാൾ (1987ചലച്ചിത്രം)|സ്വാതി തിരുനാൾ]]* (സംവിധാനം: ലെനിൻ രാജേന്ദ്രൻ)
* *[[അമരം]]* (സംവിധാനം ഭരതൻ)

## അവലംബം

വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ
വർഗ്ഗം:മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:തമിഴ് ചലച്ചിത്ര ഛായാഗ്രാഹകർ
വർഗ്ഗം:മലയാളചലച്ചിത്ര ഛായാഗ്രാഹകർ
വർഗ്ഗം:1949-ൽ ജനിച്ചവർ
ആഫ്രിക്കൻ മല്ലി

**ആഫ്രിക്കൻ മല്ലി** വളരെ ചെറിയ ഒരൗഷധസസ്യമാണ് (ഇംഗ്ലീഷ്:Eryngium foetidum). തടിച്ചുകുറുകിയ കാണ്ഡത്തിന്റെ അഗ്രഭാഗത്ത് ഇലകൾ കൂട്ടമായി രൂപമെടുക്കുന്നു.  വേരുകൾക്ക് ഗന്ധമില്ലെങ്കിലും ഇതിന്റെ ഇലകൾക്ക്  മല്ലി ഇലയുടെ ഗന്ധമാണ്.  കടുത്ത പച്ച നിറത്തൊടു കൂടിയ ഇലകൾക്ക് തിളങ്ങുന്ന പ്രതലമാണുള്ളത്.  ഇലക്കൂട്ടത്തിന്റെ നടുക്കുനിന്ന് പൂങ്കുലത്തണ്ട് ഉത്ഭവിക്കുന്നു. ചെറിയവെളുത്ത പൂക്കൾക്കു താഴെയായി ചെറിയ ഇലകൾ എന്നു തോന്നിപ്പിക്കുന്ന ഒരു കൂട്ടം ബ്രാക്റ്റുകൾ കാണപ്പെടുന്നു.  പ്രത്യുത്പാദനം വിത്തുകൾവഴിയാണ്.

ഭാഗിക തണലിലും നല്ലവെയിലത്തും വളരാൻ അവയ്ക്കു കഴിയും.  വെയിലത്തു വളരുമ്പോൾ പെട്ടെന്നു പൂക്കുന്നതിനാൽ ഇലകൾ കട്ടിയുള്ളതും ചെറുതും സുഗന്ധം കുറഞ്ഞതുമായിത്തീരുന്നു.  അതിനാൽ ഭാഗിക തണലിൽ ഇവയെ വളർത്തുകയാണ് ദീർഘകാലം ഇലപറിക്കാൻ സഹായിക്കുന്നത്.

## ഉപയോഗം

മല്ലിയിലക്കു പകരമായി, ഭക്ഷ്യവസ്തുക്കൾക്കു ഹൃദ്യമായ സുഗന്ധമേകാൻ ഇതിന്റെ ഇലകൾ ഉപയോഗിക്കുന്നു.  ഇരുമ്പ് റൈബോഫ്ലേവിൻ എന്നിവയുടെ ഉറവിടമാണ് ആഫ്രിക്കൻ മല്ലിയുടെ ഇലകൾ.  ഇലകളും വേരുമിട്ട് തിളപ്പിച്ച വെള്ളം, പനി, വയറിളക്കം, ഡയബറ്റിസ്, മലബന്ധം, ന്യൂമോണിയ, ഛർദ്ദി എന്നിവയ്ക്കുള്ള ഔഷധമായി ഉപയോഗിക്കുന്നു.

## പുറംകണ്ണികൾ
*http://www.tropilab.com/eryngium.html ERYNGIUM FOETIDUM L. - FITWEED.
*http://www.flowersofindia.in/catalog/slides/Long%20Coriander.html Eryngium foetidum - Long Coriander
*http://www.google.co.in/search?q=eryngium+foetidum&hl=en&client=firefox-a&hs=z5X&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=29wmTuvTFYKHrAegmsStCQ&ved=0CC0QsAQ&biw=1024&bih=574 Images for eryngium foetidum
*http://www.ncbi.nlm.nih.gov/pubmed/21062639 Eryngium foetidum L.: a review.

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ചെമ്പഴകൻ

അത്യപൂർവ്വമായ ഒരു പൂമ്പാറ്റയാണ് **ചെമ്പഴകൻ** (*Charaxes psaphon*). വനാന്തരങ്ങളിൽ കഴിയാനിഷ്ടപ്പെടുന്ന ഈ ചിത്രശലഭം കേരളത്തിൽ സാധാരണമല്ല.
ദക്ഷിണ ഇന്ത്യൻ സംസ്ഥാനങ്ങളിൽ ആണ് ഇവ കാണപ്പെടുന്നത്. 

## ശരീര പ്രകൃതി
ആരെയും ആകര്ഷിക്കുന്ന ഭംഗിയുള്ള പൂമ്പാറ്റണ് ചെമ്പൻ തമ്പുരാൻ. ചിറകിനടിവശം തവിട്ടുനിറമാണ്. മുൻചിറകിൽ പകുതിയോളം വ്യാപിച്ച് കിടക്കുന്ന വീതിയേറിയ കറുത്തവരയുണ്ട്. ആണ് ശലഭത്തിന്റെ ചിറകുപുറത്ത് ഈ വര കാണില്ല.പിൻചിറകിൽ വാലുണ്ട്. പിൻചിറകിന്റെ താഴെ ഏതാനും കറുത്ത പൊട്ടുകളുമുണ്ടാവും. ആൺ ശലഭം പെൺശലഭത്തേക്കാൾ ചെറുതായിരിക്കും. പല നിറവ്യത്യാസത്തിലും ഈ പൂമ്പാറ്റയെ കാണാറുണ്ട്.

## ജീവിതരീതി
വളരെ വേഗത്തിൽ പറക്കുന്ന ഒരു പൂമ്പാറ്റയാണിത്. ഇവ പൂന്തേൻ കുടിയ്ക്കുന്നത് അപൂർവ്വമായേ കാണാറുള്ളൂ.മൃഗങ്ങളുടെ കാട്ടത്തിൽ ഇരുന്ന് പോഷകങ്ങൾ നുണയുന്ന ശീലമുണ്ട്. ആൺപൂമ്പാറ്റകൾക്ക് മറ്റു പൂമ്പാറ്റകളെ ആട്ടിയോടിക്കുന്ന സ്വഭാവമുണ്ട്. വിസർജ്യത്തിൽ നിന്നും അഴുകിയ മൃതശരീരത്തിൽ നിന്നും ചീഞ്ഞ പഴത്തിൽ നിന്നും പോഷകമുണ്ണുന്നതുകാണാം. മഴയ്ക്ക് മുമ്പും ശേഷവുമുള്ള സമയത്താണ് ഈ ശലഭം സജീവമാകുക. ആൺ ശലഭം മിക്കപ്പോഴും മരങ്ങളുടെ ഇലകൾക്കിടയിലൂടെ പറന്നു നടക്കുന്നത് കാണാം. പെൺശലഭങ്ങൾ അപൂര്വ്വമായേ പുറത്ത് കാണാറുള്ളൂ.

## പ്രത്യുൽപാദനം
പുളിയിലയിലാണ് ഈ ശലഭം മുട്ടയിടുന്നത്. കാനക്കൈത, മഞ്ചാടി എന്നിവയിലും മുട്ടയിടാറുണ്ട്. ഇലപ്പുറത്താണ് മുട്ടയിടുക. പുഴുക്കൾക്ക് ഇരുണ്ട നീലനിറമാണ്. ദേഹത്ത് മഞ്ഞ കരകൾ കാണാം. ശിരസിനു നീല കലർന്ന പച്ചനിറമാണ്.

## അവലംബം
*കേരളത്തിലെ പൂമ്പാറ്റകൾ - മാതൃഭൂമി ആഴ്ചപ്പതിപ്പ് (അബ്ദുള്ള പാലേരി)- പുസ്തകം 90, ലക്കം 45, പേജ് 94

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
അല്ലുർ ഓഫ് ദി സീ

ലോകത്തിലെ ഏറ്റവും വലിയ ഉല്ലാസ കപ്പലാണ് **അല്ലുർ ഓഫ് ദി സീ**. റോയൽ കരിബിയൻ കമ്പനിയുടെ ഒഅസിസ് ഗണത്തിലുള്ള ഇ കപ്പലിന് 360 മീറ്റർ നിളം ഉണ്ട്. 16 നിലകൾ ഉള്ള ഈ കപ്പലിന് 72 മീറ്റർ ഉയരമുണ്ട് ( സമുദ്ര നിരപ്പിനു മുകളിൽ ).  ജെനിസിസ്  എന്നാ പ്രോജക്റ്റിൽ രൂപം കൊണ്ട  അല്ലുർ ഓഫ് ദി സീ  20 നവംബർ  2010 ൽ  പുറത്തിറങ്ങി.  1 ഡിസംബർ 2010-ൽ കന്നിയാത്രയും നടത്തി. മണിക്കുറിൽ  49.9  കി മി യാണ് ഈ കപ്പൽ രാജാവിന്റെ വേഗത. 6300 യാത്രക്കാർക് ഒരേസമയം അല്ലുർ ഓഫ് ദി സീയിൽ യാത്ര ചെയ്യാൻ കഴിയും.

ജെനിസിസ്‌ പ്രോജെച്ടിൽ ആദ്യം ഇറങ്ങിയ കപ്പൽ ഒഅസിസ് ഓഫ് ദി സീ ആയിരുന്നു.  മുൻപ് ഒഅസിസ് ഓഫ് ദി സീ ആയിരുന്നു ലോകത്തിലെ ഏറ്റവും വലിയ ഉല്ലാസ കപ്പൽ. എന്നാൽ വലിപ്പത്തിൽ ഒരേ പോലെ ഉള്ള  ഇ കപ്പലുകളിൽ അല്ലുർ ഓഫ് ദി സീക് ഏകദേശം 2  ഇഞ്ച്‌ നിളം കുടുതലാണെന്ന് അധികൃതർ കണ്ടെത്തി. അങ്ങനെ അല്ലുർ ഓഫ് ദി സീ ലോകത്തിലെ ഏറ്റവും വലിയ ഉല്ലാസ കപ്പലായി.

## അവലംബം
കെ.കെ. മഹാജൻ

**കെ.കെ. മഹാജൻ** (മരണം-2007ജൂലൈ13) പ്രശസ്തനായ ഒരു ഇന്ത്യൻ ചലച്ചിത്രഛായാഗ്രാഹകനാണ്. നാലുതവണ മികച്ച ഛായാഗ്രഹണത്തിനുള്ള ദേശീയ ചലച്ചിത്രപുരസ്കാരം അദ്ദേഹത്തിനു ലഭിച്ചിട്ടുണ്ട്.സമാന്തര സിനിമയിലും മുഖ്യധാരാ സിനിമയിലും ഒരുപോലെ കഴിവുകാട്ടിയിരുന്നു ഈ ഛായാഗ്രാഹകൻ.ഒരു വശത്ത് മൃണാൾ സെൻ, മണി കൗൾ, കുമാർ സഹാനി, ബസു ചാറ്റർജി എന്നിവരോടൊപ്പവും മറു വശത്ത് രമേശ് സിപ്പി, സുബാഷ് ഘായി, മോഹൻ കുമാർ തുടങ്ങിയ മുഖ്യധാരാ ചലചിത്ര പ്രവർത്തകരോടൊപ്പവും ഒരു പോലെ പ്രവർത്തിക്കാൻ ഇദ്ദേഹത്തിന് കഴിഞ്ഞു.
## ദേശീയ ചലച്ചിത്രപുരസ്കാരങ്ങൾ
*1975 കോറസ് (Black & White) ബംഗാളി
*1973 മായാ ദർപ്പൺ (Colour) ഹിന്ദി
*1971 ഉസ്ക്കി റൊട്ടി (Black & White) ഹിന്ദി
*1970 സാരാ ആകാശ് (Black & White) ഹിന്ദി
## ചലച്ചിത്രങ്ങൾ
*1975 കോറസ് (Black & White) ബംഗാളി
*1973 മായാ ദർപ്പൺ (Colour) ഹിന്ദി
*1971 ഉസ്ക്കി റൊട്ടി (Black & White) ഹിന്ദി
*1970 സാരാ ആകാശ് (Black & White) ഹിന്ദി
*1969 ഭുവൻ ഷോം
## References


വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്ര ഛായാഗ്രാഹകർ
വർഗ്ഗം:ബംഗാളി ചലച്ചിത്ര ഛായാഗ്രാഹകർ
വർഗ്ഗം:1944-ൽ ജനിച്ചവർ
പനങ്കുറുമ്പൻ

പനവർഗസസ്യങ്ങളുള്ളിടത്ത് ജീവിക്കുന്ന ഒരു പൂമ്പാറ്റയാണ് **പനങ്കുറുമ്പൻ** (Indian Palm Bob). ഓറിയന്റൽ പാം ബോബ് എന്നും ഇതിന് പേരുണ്ട്  പണ്ടുകാലത്ത് മലേഷ്യയിൽ വിരളമായി മാത്രമാണ് കാണപ്പെട്ടിരുന്നതെങ്കിലും ആതിഥേയസസ്യമായ പന വ്യാപകമായി വളർത്താനാരംഭിച്ചതിനെത്തുടർന്ന് ഈ ശലഭം വ്യാപകമായി. 

## രൂപസവിശേഷതകൾ
തവിട്ടുനിറത്തിലുള്ള ചിറകിൽ ഏതാനും കറുത്ത പൊട്ടുകൾ കാണാം. ചിറകുകൾ പാതി വിടർത്തി വെയിൽ കായുന്ന സ്വഭാവം പനങ്കുറുമ്പനുണ്ട്. സ്കിപ്പർ ഇനത്തിലെ മറ്റു ശലഭങ്ങളെപ്പോലെ വേഗത്തിലാണ് പനങ്കുറുമ്പൻ പറക്കുന്നത്. വിശ്രമിക്കുന്നത് ചിറകുകൾ ചേർത്തുവച്ചാണ്. 

## പ്രജനനം
ഈ ശലഭങ്ങൾ പനയോലകളിലാണ് മുട്ടയിടുന്നത്. ഓലയുടെ മുകൾ വശത്താണ് സാധാരണ മുട്ടയിടുക. മുട്ടകൾക്ക് ഇഷ്ടികയുടെ ചുവപ്പുനിറമാണ്.

## ചിത്രങ്ങൾ

File:Suastus gremius 02.jpg
File:Suastus gremius at Kadavoor.jpg
File:Suastus gremius 03.jpg
  

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കാർ നിക്കോബാർ

ഇന്ത്യയുടെ 8 കേന്ദ്ര ഭരണ പ്രദേശങ്ങളിൽ ഒന്നായ ആന്തമാൻ നിക്കോബാർ ദ്വീപു സമൂഹത്തിലെ ഒരു ദ്വീപാണ് **കാർ നിക്കോബാർ**. ഇവിടെ നാല്പതിനായിരത്തോളം ആദിവാസികൾ വസിക്കുന്നു. പോർട്ട്‌ ബ്ലയറിൽ നിന്നും ഏകദേശം മുന്നൂറു കിലോമീറ്റർ മാറിയാണ് കാർ നിക്കോബാർ സ്ഥിതി ചെയ്യുന്നത്.

വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
ഹോൾസ്റ്റീൻ പശു

**ഹോൾസ്റ്റീൻ പശു (Holstein friesian cattle)**.  ധാരാളം പാലുൽപാദിപ്പിക്കുന്ന ഒരിനം യൂറോപ്യൻ പശു.

## കേരളത്തിൽ
കേരളത്തിൽ സ്വകാര്യമായും സർക്കാർ മേൽനോട്ടത്തിലും ഇത്തരം പശുക്കളെ പരിപാലിക്കുന്നു. കേരള കാർഷിക സർവ്വകലാശാലക്ക് കീഴിലെ തിരുവിഴാംകുന്ന് കന്നുകാലി ഗവേഷണ കേന്ദ്രത്തിൽ ഇത്തരം പശുക്കളെ സംരക്ഷിക്കുന്നുണ്ട്.

## അവലംബം

വർഗ്ഗം:പശു
കാലി വളർത്തൽ

ഒരു കാർഷികവൃത്തി. കന്നുകാലികളെ വളർത്തലും പരിപാലനവും ഇതിലുൾപ്പെടുന്നു.
## ചരിത്രം
ആയിരക്കണക്കിനു വർഷങ്ങൾക്കു മുമ്പുതന്നെ മനുഷ്യൻ കാലി വളർത്തലിൽ ഏർപ്പെട്ടിരുന്നു. 
## നേട്ടങ്ങൾ

## കേരളത്തിൽ
കേരള കാർഷിക വകുപ്പിനു കീഴിൽ കന്നുകാലി വളർത്തലിന് പ്രത്യേകം പ്രോത്സാഹനം നൽകിവരുന്നു. സ്വകാര്യമായും സർക്കാർ മേൽനോട്ടത്തിലും കന്നുകാലി വളർത്തലും പരിപാലനവും നടന്നു വരുന്നു. കേരള കാർഷിക സർവകലാശാലക്ക് കീഴിൽ കന്നുകാലി ഗവേഷണങ്ങൾക്കായി സ്ഥാപനങ്ങളും പ്രവർത്തിച്ചു വരുന്നുണ്ട്.
## കന്നുകാലി ഗവേഷണകേന്ദങ്ങൾ
* കാർഷിക സർവ്വകലാശാല കന്നുകാലി ഫാം , മണ്ണുത്തി
* കന്നുകാലി ഗവേഷണകേന്ദ്രം, തിരുവിഴാംകുന്ന്

## അവലംബം
കാർഷിക ഗവേഷണ കേന്ദ്രങ്ങൾ 

വർഗ്ഗം:തൊഴിലുകൾ
പി.എ. സോളമൻ

കമ്മ്യൂണിസ്റ്റ് പാർട്ടിയുടെ മുതിർന്ന നേതാവും കേരളത്തിലെ മുൻ എം.പി.യുമായിരുന്നു പി.എ.സോളമൻ .  കമ്മ്യൂണിസ്റ്റ് പാർട്ടിയുടെ ആദ്യകാല നേതാവാണ്. കൊല്ലം ജില്ലയിൽ കമ്മ്യൂണിസ്റ്റ് പാർട്ടി കെട്ടിപ്പടുക്കുന്നതിൽ നിർണ്ണായകപങ്ക് വഹിച്ചു. 
ആലപ്പുഴ ചേർത്തല പനച്ചിക്കൽ ആൻഡ്രൂസിന്റെയും കത്രീനാമ്മയുടെയും മകനായാണ് ജനനം. പതിന്നാലാം വയസ്സിൽത്തന്നെ കയർ തൊഴിലാളിയായി സംഘടനാരംഗത്തു വന്നു. പുന്നപ്ര-വയലാർ സമരത്തിൽ പങ്കെടുത്ത് ജയിൽവാസം അനുഷ്ഠിച്ചിട്ടുണ്ട്. 1958 മുതൽ 64 വരെ രാജ്യസഭാ എം.പി. ആയിരുന്നു. 1958 ൽ ആണ് പി.എ.സോളമൻ കേരളത്തിൽനിന്ന് രാജ്യസഭാംഗമായത്. അക്കാലത്ത് കമ്മ്യൂണിസ്റ്റുക്കാർക്ക് സർക്കാർജോലി നിഷേധിച്ചിരുന്നു പ്രത്യേകിച്ച് കേന്ദ്രസർവ്വീസിലും പട്ടാളത്തിലും. കമ്മ്യൂണിസ്റ്റ്കാർക്ക് സർക്കാർജോലി നൽകേണ്ടതില്ലെന്ന രഹസ്യസർക്കുലർ ജവാഹർലാൽ നെഹ്‌റുവിന്റെ ശ്രദ്ധയിൽപ്പെടുത്തിയത് സോളമൻ ആയിരുന്നു. ജനാധിപത്യ വിരുദ്ധമായ ആ സർക്കുലർ പിൻവലിക്കാൻ നെഹ്‌റു ഉത്തരവിട്ടു. മലയാറ്റൂർ രാമകൃഷ്ണന് പിൽക്കാലത്ത് ഐ.എ.എസ്സിൽ പ്രവേശനം ലഭിച്ചത് അതിന്റെ അടിസ്ഥാനത്തിലാണ്. രാജ്യസഭാംഗം ആയിരുന്നപ്പോൾ 'ഇരുമ്പ് ഇന്ത്യ' എന്നൊരു പുസ്തകം എഴുതിയിട്ടുണ്ട്. കുറേക്കാലം ജനയുഗത്തിന്റെ പത്രാധിപ സമിതിയിലും പ്രവർത്തിച്ചിരുന്നു. നിരവധി പുസ്തകങ്ങളും അദ്ദേഹം രചിച്ചിട്ടുണ്ട്.  'അത്തിമരത്തിനും മുക്തി' എന്ന പുസ്തകം അവസാനമായി രചിച്ചു.

20-ാമത്തെ വയസ്സിലാണ് കേരളത്തിലെ ആദ്യത്തെ ട്രേഡ് യൂണിയനായ തിരുവിതാംകൂർ ലേബർ അസോസിയേഷന്റെ മാനേജിങ് കമ്മിറ്റി അംഗമായത്.പോലീസിന്റെ ക്രൂരമർദ്ദനങ്ങൾക്ക് പലതവണ അദ്ദേഹം വിധേയനായിട്ടുണ്ട്. 1939ൽ അദ്ദേഹം ആലപ്പുഴയിൽ കമ്മ്യൂണിസ്റ്റ് പാർട്ടിയുടെ ആദ്യത്തെ യൂണിറ്റ് സെക്രട്ടറിയായി. പുന്നപ്ര-വയലാർ സമരത്തെത്തുടർന്ന് ഒന്നരക്കൊല്ലത്തിലധികം ആലപ്പുഴ സബ് ജയിലിൽ വി.എസ്.അച്യുതാനന്ദനൊപ്പം ശിക്ഷ അനുഭവിച്ചു. സോളമൻ ആശാൻ പാർട്ടി പിളർന്നപ്പോൾ സി.പി.ഐ.യിൽ തുടർന്നു. 
2010-ൽ 93ാം വയസ്സിൽ അന്തരിച്ചു.

## പുറമേയ്ക്കുള്ള കണ്ണികൾ
* http://www.mathrubhumi.com/online/malayalam/news/story/667262/2010-12-10/kerala 
* http://www.janayugomonline.com/php/newsDetails.php?nid=77620
* http://164.100.47.5/Newmembers/alphabeticallist_all_terms.aspx 

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗംːആലപ്പുഴ ജില്ലയിൽ ജനിച്ചവർ
വർഗ്ഗം:കേരളീയരായ രാജ്യസഭാംഗങ്ങൾ
മുഹാജിറുകൾ

മുഹമ്മദ് നബിയുടെ കൂടെ മക്കയിൽ നിന്ന് മദീനയിലേക്ക് ഹിജ്റ (പലായനം) ചെയ്തവരെയാണ് മുഹാജിറുകൾ (**Muhajirun** (; **The Emigrants**) **മുഹാജിർ** അഥവാ **[[ഹിജ്റ]] ചെയ്തവർ**) എന്നു പറയുന്നത്. ഇവരെ സ്വീകരിച്ച മദീന നിവാസികളാണ് അൻസ്വാറുകൾ.

## മുഹാജിറകളിലെ പ്രമുഖർ
*മുഹമ്മദ് നബി
*അബൂ ബക്കർ .
*ഉമർ ബിൻ ഖതാബ്‌ 
*ഉസ്‌മാൻ ബിൻ അഫ്ഫാൻ
*അലി
*സൽമാനുൽ ഫാരിസി
*ബിലാൽ
*ഖുനൈസ് ബ്നു ഹുദൈഫ
*അബൂ ദർറുൽ ഗിഫാരി
*മിഖ്ദാദ് ബ്നു അസദ്
*അമ്മാർ ബ്നു യാസിർ
*അബൂ ബുറൈദതുൽ അസ്ലമി
*ഖാലിദ് ബ്നു സൈദ്

## ഇതും കാണുക
*അൻസ്വാറുകൾ
*സ്വഹാബികൾ

## References
സർവ്വസുഗന്ധി

ഇലകൾക്കു തിളങ്ങുന്ന കടുംപച്ചനിറത്തൊടു കൂടിയ നിത്യഹരിത ഇടത്തരം വൃക്ഷമാണ് **സർവ സുഗന്ധി** (ഇംഗ്ലീഷ്: **Allspice**). .  ജമൈക്കൻ കുരുമുളക് എന്നും പേരുണ്ട്. ഇലകൾ പരസ്പരം അഭിമുഖമായി ക്രമീകരിക്കപ്പെട്ടിരിക്കുന്നു.  തവിട്ടുനിറം കലർന്ന പച്ച നിറതിലുള്ള, പയർമണിയോളം വലിപ്പമുള്ള കായ്കൾ ഒന്നോരണ്ടോ വിത്തുകൾ ഉൾക്കൊള്ളുന്ന കുലകളായി ഉണ്ടാകുന്നു.

കായ്കളും ഇലകളും മൂപ്പെത്തുന്നതിനു മുമ്പ് പറിച്ചെടുത്ത് ഉണക്കി ഉപയോഗിക്കുന്നു.  ഇതിന് ഗ്രാമ്പൂ, കുരുമുളക്, ജാതി, കറുവപ്പട്ട എന്നിവയുടെ സമ്മിശ്ര ഗന്ധമാണുള്ളത്.  അതിനാലാണ് ഇത് *സർവ സുഗന്ധി* എന്ന പേരിൽ അറിയപ്പെടുന്നത്. വിത്തുകൾ വഴിയാണ് പ്രത്യുത്പാദനം നടക്കുന്നത്.  ഫലങ്ങളിലും ഇലകളിലും അടങ്ങിയിരികുന്ന യൂജിനോൾ, മിതൈൽ, ടെർപീനുകൾ (മീർസിൻ, സിനിയോൾ, ഫെല്ലാൻഡ്രിൻ) എന്നിവയാണ് സുഗന്ധത്തിനു കാരണം.

## ഉപയോഗം

ഭക്ഷ്യവസ്തുക്കളിൽ സുഗന്ധവ്യഞ്ജനമായിട്ടാണ് സധാരണമായി ഉപയോഗിക്കുന്നത്.  മാംസവിഭവങ്ങൾ, കൂട്ടുകറികൾ, അച്ചാറുകൾ, കേക്ക്, കാൻഡി എന്നിവയിലും ഇവ ചേർക്കാറുണ്ട്. പെർഫ്യൂമുകളുടേയും കോസ്മെറ്റിക്കുകളുടേയും നിർമ്മാണത്തിന് ഇതിൻ നിന്നെടുക്കുന്ന തൈലം ഉപയോഗിക്കുന്നു. പല്ലുവേദനക്കും, അജീർണത്തിനും മരുന്നായി പ്രയോജനപ്പെടുന്നു. 

thumb|right|150px|<center>സർവസുഗന്ധിയുടെ ഇല</center>

## പുറംകണ്ണികൾ
*http://www.hear.org/starr/hiplants/reports/pdf/pimenta_dioica.pdf  Pimenta dioica
*http://www.floridata.com/ref/p/pime_dio.cfm Pimenta dioica
*http://www.tradewindsfruit.com/allspice.htm Allspice
*http://www.google.co.in/search?q=pimenta+dioica&hl=en&client=firefox-a&hs=z8n&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=1c0nTueSCMHQrQfiuoClCQ&ved=0CD4QsAQ&biw=1024&bih=574 Images for pimenta dioica
*http://www.karshikakeralam.gov.in/html/kerala/sarva.html 
  
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:പിമെന്റ
അബൂഡെഫ്ഡഫ് മത്സ്യം

**[[പോമാസെൻട്രിഡ മത്സ്യകുടുംബം|പോമാസെൻട്രിഡ]]**( Pomacentridae) കുടുംബത്തിൽ പെട്ട ഒരു മത്സ്യവർഗമാണ് **അബൂഡെഫ്ഡഫ്** ***Abudefduf*** .Arabic യിലെ *അബു* അഥവാ "പിതാവ്" എന്നവാക്കും *def* അഥവാ "side"(പാർശ്വം) ,(ഉഗ്ര ബഹുവചനം*duf*.) ചേർന്നാണ് **ശ്രദ്ധേയമായ പാർശ്വങ്ങളുള്ള വർഗം** എന്നർഥമുള്ള അബൂഡെഫ്ഡഫ് നിഷ്പന്നമായത്.

## ഈ വർഗത്തിലെ സ്പീഷ്യസുകൾ
**[[Abudefduf abdominalis]]* (Quoy and Gaimard, 1825)
**[[Abudefduf barffi]]* Curtiss, 1938    
**[[Abudefduf bengalensis]]* (Bloch, 1787)    
**[[Abudefduf bicolor]]* (Rochebrune, 1880)    
**[[Abudefduf concolor]]* (Gill, 1862)    
**[[Abudefduf conformis]]* Randall and Earle, 1999    
**[[Abudefduf declivifrons]]* (Gill, 1862)  
**[[Abudefduf hoefleri]]* (Steindachner, 1881)    
**[[Abudefduf lorenzi]]* Hensley and Allen, 1977    
**[[Abudefduf luridus]]* (Cuvier in Cuvier and Valenciennes, 1830)    
**അബൂഡെഫ്ഡഫ് [[അലി മാണിക്‌ഫാൻ|മണിക്ഫാനി]]* Jones and Kumaran, 1970    
**[[Abudefduf margariteus]]* (Cuvier in Cuvier and Valenciennes, 1830)    
**[[Abudefduf natalensis]]* Hensley and Randall, 1983    
**[[Abudefduf notatus]]* (Day, 1870)
**[[Abudefduf saxatilis]]* (Linnaeus, 1758) (Sergeant Major)
**[[Abudefduf septemfasciatus]]* (Cuvier in Cuvier and Valenciennes, 1830)
**[[Abudefduf sexfasciatus]]* (Lacépède, 1801) 
**[[Abudefduf sordidus]]* (Forsskål, 1775) 
**[[Abudefduf sparoides]]* (Quoy and Gaimard, 1825)
**[[Abudefduf taurus]]* (Müller and Troschel in Schomburgk, 1848)  
**[[Abudefduf theresae]]* Curtiss, 1938    
**[[Abudefduf trilineatus]]* Wang, 1941    
**[[Abudefduf troschelii]]* (Gill, 1862)
**[[Abudefduf vaigiensis]]* (Quoy and Gaimard), 1825)    
**[[Abudefduf whitleyi]]* Allen and Robertson, 1974

## അവലംബം
* 
*  

വർഗ്ഗം:മത്സ്യ വർഗങ്ങൾ
വർഗ്ഗം:കടൽ മത്സ്യങ്ങൾ
പോമാസെൻട്രിഡ മത്സ്യകുടുംബം

**പോമാസെൻട്രിഡ** ( **Pomacentridae** ) മത്സ്യകുടുംബം.
## ഈ കുടുംത്തിലെ വർഗങ്ങൾ

* *[[അബൂഡെഫ്ഡഫ് മത്സ്യം]]* (sergeant majors)
* *[[Acanthochromis]]*
* *[[Altrichthys]]*
* *[[Amblyglyphidodon]]*
* *[[Amblypomacentrus]]*
* *[[Clownfish|കോമാളി മത്സ്യം]]* (anemonefishes)
* *[[Azurina]]*
* *[[Cheiloprion]]*
* *[[Chromis]]* (chromis)
* *[[Chrysiptera]]* (demoiselles)
* *[[Dascyllus]]* (dascyllus)
* *[[Dischistodus]]*
* *[[Hemiglyphidodon]]*
* *[[Hypsypops]]* (garabaldi)
* *[[Lepidozygus]]*

* *[[Mecaenichthys]]*
* *[[Microspathodon]]*
* *[[Neoglyphidodon]]*
* *[[Neopomacentrus]]* (demoiselles)
* *[[Nexilosus]]*
* *[[Parma (genus)|Parma]]* (scalyfins)
* *[[Plectroglyphidodon]]*
* *[[Pomacentrus]]*
* *[[Pomachromis]]* (reef-damsels)
* *[[Premnas]]*
* *[[Pristotis]]*
* *[[Similiparma]]*
* *[[Stegastes]]* (gregories)
* ''Teixeirichthys

## അവലംബം

## പുറം കണ്ണികൾ

*
കരുവാര വെള്ളച്ചാട്ടം

പാലക്കാട് ജില്ലയിലെ സൈലന്റ് വാലി ദേശീയോദ്യാനത്തിന്റെ ബഫർസോണിലാണ് **കരുവാര വെള്ളച്ചാട്ടം** നിലകൊള്ളുന്നത്. മുക്കാളിയിലെ ഫോറസ്റ്റ് റേഞ്ച് ഓഫീസിൽ നിന്ന് കരുവാര ആദിവാസി കോളനിയിലേക്കുള്ള റോഡിലൂടെ 3.5 കിലോമീറ്റർ നടന്ന്  കാടിനുള്ളിലേക്ക് കയറി, വീണ്ടും 1.5 കിലോമീറ്ററോളം കാട്ടിലൂടെ നടന്നാൽ കരുവാര വെള്ളച്ചാട്ടത്തിലെത്താം. ആദ്യത്തെ 3.5 കിലോമീറ്റർ ദൂരം ആദിവാസികളുടേതായ ഓട്ടോ റിക്ഷകളും ജീപ്പുകളുമല്ലാതെ പൊതുജനങ്ങളുടേതായ വാഹനങ്ങളൊന്നും ഫോറസ്റ്റ് അധികൃതർ കടത്തി വിടാറില്ല. ഏകദേശം 70 അടിയോളം ഉയരത്തിൽ നിന്നാണ് കരുവാര വെള്ളച്ചാട്ടത്തിന്റെ പതനം. പിന്നീട് ആ വെള്ളം ഭവാനിപ്പുഴയിലേക്ക് ചേർന്ന് കരുവാര കോളനിയും കടന്ന് കിഴക്കോട്ടൊഴുകുന്നു.

വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
അറ്റ്ലാന്റിസ് ബഹിരാകാശപേടകം

നാസയുടെ ഷട്ടിൽ പരമ്പരയിലെ  അവസാനത്തെ  ബഹിരാകാശപേടകമാണ് **അറ്റ്ലാന്റിസ്**. ഇത് നാസയുടെ 135ാമത്തേതും, അറ്റ്‌ലാന്റിസിന്റെ 33ാമത്തെയും ദൌത്യമായിരുന്നു . കമാന്റർ ക്രിസ്‌ഫെർഗൂസന്റെ നേതൃത്വത്തി നാല്  യാത്രികരുമായി, 2011 ജൂലൈ 8നു, ഫ്ലോറിഡയിലെ കേയ്പ്‌ കനവറാൽ  സ്‌പെയ്‌സ് സെന്ററിൽ നിന്ന്  അന്താരാഷ്ട്ര ബഹിരാകാശ നിലയത്തിലേക്ക് പോയിരുന്ന  അറ്റ്‌ലാന്റിസ് ബഹിരാകാശ പേടകം, 12 ദിവസത്തിന് ശേഷം, 2011  ജൂലൈ  21നു ഭൂമിയിൽ തിരിച്ചെത്തി.100 ടണ്ണോളം ഭാരമുള്ള അറ്റ്‌ലാന്റീസ് ഷട്ടിലുകൾ  84  ലക്ഷം കിലോ മീറ്ററുകൾ  പിന്നിട്ടിട്ടുണ്ട്.  നാസയുടെ 30 വർഷത്തെ ഷട്ടിൽ പരമ്പര ബഹിരാകാശ പേടക ദൗത്യത്തിനാണ് ഇതോടെ വിരാമമായത്. ഷട്ടിൽ പരമ്പരയിലെ മറ്റു വാഹനങ്ങളായ ഡിസ്കവറിയും എൻഡാവറും കൂടി ഇതോടെ ചരിത്രമായി  . 

1981-ൽ നിർമ്മിച്ച ഷട്ടിൽ, 1985 ലാണ്  ആദ്യ പര്യടനം നടത്തിയത്. ബരാക്ക് ഒബാമ അധികാരത്തിലെത്തിയ ഉടൻ സ്‌പേസ് ഷട്ടിൽ യാത്രകൾ  നിറുത്തിവെച്ചിരുന്നു. എന്നാൽ പല ഭാഗത്തു നിന്നും സമ്മർദ്ദമുയർന്നതിനെ തുടർന്ന് പുനരാരംഭിക്കുകയായിരുന്നു. ഓരോ യാത്രക്കും ഒരു ബില്ല്യൻ യു.എസ് ഡോളറാണ് അമേരിക്ക ചെലവഴിച്ചിരുന്നത് .  സ്‌പേസ് ഷട്ടിൽ ദൗത്യം അവസാനിപ്പിച്ചുവെങ്കിലും മനുഷ്യരെ വഹിച്ചുകൊണ്ടുള്ള  ബഹിരാകാശ ദൗത്യം തുടരുമെന്ന് നാസ വ്യക്തമാക്കിയിട്ടുണ്ട്.

മിർ ബഹിരാകാശനിലയത്തിലേക്ക് ഏഴ് തവണയും അന്താരാഷ്ട്ര ബഹിരാകാശ നിലയത്തിലേക്ക് 12 തവണയും അറ്റ്‌ലാന്റിസ് യാത്ര നടത്തി. 191 പേരെ അറ്റ്‌ലാന്റിസ് ബഹിരാകാശത്തെത്തിച്ചു. എന്നാൽ  നാസയുടെ ഈ പരമ്പരയിലെ ഷട്ടിൽ ബഹിരാകാശപേടകങ്ങളായ ചലഞ്ചർ 1986  ജനുവരി 28 നും , കൊളംബിയ 2003 ഫെബ്രുവരി  ഒന്നിനും  അപകടത്തിൽപ്പെട്ടിട്ട് 7 പേർ വീതം ആകെ 14 ബഹിരാകാശസഞ്ചാരികൾ ഈ ദൌത്യങ്ങളിൽ കൊല്ലപ്പെട്ടിട്ടുണ്ട്. 2003ലെ കൊളംബിയ ഷട്ടിൽ അപകടത്തിലാണ് ഇന്ത്യൻ വംശജയായ കൽപന ചൗള കൊല്ലപ്പെട്ടത്.